
Mvvsr 

Maintá^ 

Mei 22, 2018 f 

www. awemainta.com 
[I www.facebook.com/awemainta 
E3 noticia@awemainta.com 
583-1400 


No por deporte prome cu 2 di juni, apesar cu e 
ta un peligro pa Polis y comunidad 

Polis a haya hopi problema 
cu homber mental cu ta di 
vacacion na Aruba 

E ta hopi agresivo y mester a cer'e mas cu un biaha 

Alcohol ta pone homber 
grandi haci coy loco 



DIALUNA marduga polis 
a wordo informa cu dos 
homber Hulandes Europeo, a 
horta un borchi propaganda. 
Esaki lo a sosode den area di 
Hot Zone. 

Un rato despues a topa cu e 
duo aki, altura di Citgo Palm 
Beach. Momento cu nan a 
horta e borchi, ela wordo buta 
ariba nan a auto. Mesora polis 
a detene ambos, y a resulta 
cu nan tawata bou influencia 
di alcohol of droga. Pa nan e 
tawata algo pret.. 

Polis a haya tambe algun 
kegel cu ta wordo buta banda 
di camida, den nan auto. 
Ambos a wordo hiba warda di 
Shaba. 



Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 

yourjTrotection 
jyartner since 1996 


INYEST 
SECURE \.V. 


We don’t just say it... 
We Guarantee it ! 


Phone: (297) 582-7252 
E-mail: insec@setarnet.aw 
Q @investsecurearuba 


Den carta pa Minister Dangui Oduber, 

CBN ta splica cla 
con placa di Lotto ta 
wordo maneha 

Persecucion politico a transforma den un 'camaleon' sin sentido 


PERSECUCION politico ta continuando y mientras cu 
Gobierno a trata na tur forma pa duna un otro nificacion 
na decisionnan cu a wordo tuma pa manda hendenan cas cu 
no ta sostenedor di e tres partidonan den coalicion, no por 
mira esaki di otro forma ya cu no tin splicacion adecuado y 
corecto pa splica esaki. 

Ya caba ta conoci cu a manda mas cu 300 persona cas 
despues di cambio di gobernacion, mientras cu den diferente 
departamento, ainda tin decisionnan ta cay cu ta mustra cu 
ta sacando uno pa pone otro y tur esaki den margen di ley, 
caminda Gobierno ta evita cu esakinan por wordo mira como 
persecucion politico. 

Tin hopi trahado publico den posicionnan halto a wordo 
cambia, no retira, pero simplemente a pone nan un banda, 
pa nombra otro persona den nan posicion, mientras cu ta 
sigui paga e funcionario publico su salario completo cu tur 
beneficio, mientras cu e ta na cas of haciendo otro cos cu no 
tabata su trabou. 

Hasta tin funcionario cu a wordo poni otro caminda cu 
lesenaar y tur cos, pero sin un tarea specifico, mientras cu nan 
ta para mira un otro hende wordo nombra den nan posicion, 
mientras cu nan mes ta sigui cobra nan salario y beneficio 
igual cu esun cu a wordo nombra na nan luga. 

Algun por inicia un proceso legal contra di e cambio di 
posicion aki, pero di otro banda pakico gasta placa pa busca 
ayudo legal, mientras cu nan salario y beneficio ta segura sin 
problema algun. 

Den e grupo di hendenan aki cu a wordo hala un banda, tin 
personanan cu dentro di algun aña lo baha cu pensioen y ta 
mas cu claro cu nan lo no bay busca nan derecho den Corte 
sabiendo cu dentro di dos pa tres aña nan tin cu baha cu 
pensioen caba y kier evita tur problema. 

Sinembargo con cu interpreta esaki, e tin cu wordo mira como 
persecucion politico y hasta considera un abuso di poder di 
un of otro Minister. 

Otro fenomeno cu por mira ultimo tempo ta envolvimento di 
sindicatonan den e proceso di persecucion cu ta tumando lugar, 
caminda na varios departamento, sea un NV di Gobierno of 
un departamento, sindicatonan cu cuminsa cu e fenomeno di 
busca firma di trahadornan miembro di e sindicato, pa pidi 
Gobierno pa reemplasa e Director di e departamentonan ald 
ya cu su persona lo no ta cay den bon tera cu e trahadornan. 

Ya caba e desaroyo n’e compania estatal NV Elmar ta conoci 
caminda a acumula firma di trahadornan pa trata di forza 
cambio di e Director ya cu e trahadornan lo no ta gusta e 
maneho cu e Director ta hibando, pero caminda te dia di awe 
ningun momento a demostra e incapacidad di e Director of 
caminda su maneho ta perhudicando e interes y desaroyo di 
e compania cu e ta manehando. 

Un situacion similar a sosode algun luna atras caminda hasta 
Minister a dicidi di manda Director di Meteo cas pa un 
investigacion, pero esaki a wordo soluciona temporalmente 
pa motibo cu e Director a bay traha na Ministerio di Minister 



Rudy Lampe como consehero. 

E ultimo caso di persecucion cu a hala atencion di comunidad 
tin di haber cu e Director di Inmigracion na Aeropuerto, kende 
a hinca su mes den problema cu trahadornan y sindicato pa 
motibo di a actua corectamente den un proceso di evaluacion 
cu a wordo haci y caminda miembronan di personal cu no ta 
dunando tur di nan parti na nan trabou, no ta contento cu 
nan evaluacion no a wordo ratifica p’e Director. 

Algo cu sin duda ta corecto ya cu den tur empresa ta imposibel 
pa hustifica y premia actuacion di un funcionario, kende no 
ta cumpliendo cu su debernan di tur dia manera cu mester 
ta, mientras cu otronan si ta cumpli na tur momento cu loke 
ta nan obligacion. 

Aki tambe a acumula firma pa pidi Gobierno pa cambia e 
Director den otro estilo di persecucion cu bou di ningun 
circunstancia normal, por ta aceptabel. 

E persecucion politico cu a inicia cu Gobierno nobo, ta 
tumando un rumbo sin sentido y ta cambiando di color 
mescos c’un camaleon. 

No por deporfe prome cu 2 di juni, opesor cu e to un peligro po Polis y comunidod 

Polis a haya hopi problema cu homber 
mental cu ta di vacacion na Aruba 

E ta hopi agresivo y mester a cer'e mas cu un biaha 


DIASABRA den 

oranan di atardi Polis a 
bay pa un asistencia cu 
a duna nan masha hopi 
dolor di cabes. Tabata 
trata di un “turista”, 
kende aparentemente ta 
sufri di problema mental 
y no tabata controlabel 
y mester a cer’e dos 
biaha caba. Y no por a 
haci nada cun’e pasobra 
el a drenta como turista 
y tin derecho riba 30 
dia. 

Un poco despues di 5’or 
Polis a bay pa e prome 
asistencia pa e homber 
PN Bougadis di 36 aña. 
E asistencia a wordo pidi 
na un apartamento na 
Noord, unda e homber 
problematico ta biba y, 
segun e melding, e lo tin 
un arma di candela den 
su poder. 

Na e sitio a constata 
cu e porta dilanti di e 
apartamento ta hancho 
habri. E Polisnan a 
identifica nan mes y 
den e camber a mira e 
conoci di nan Bougadis 


(kende tabata cera na 
Shaba pa destruccion). 
E1 a invita e Polisnan pa 
drenta paden. Su brasa 
drechi tabata pafo di e 
bentana di e camber pa 
cual nan no por a mira 
kico e tin den su man. 

E Polisnan den forma 
tactico a trata di 
convence e homber 
perturba akipa bini 
pafo. E no tabata parce 
su mes y tabata cambia 
continuamente di 

personalidad (agresivo, 
tristo y contento). A 
mira cu e tabatin un 
cuchiu grandi riba su 
cama poni y a puntr’e 
pakico e tin e arma ey. 
E1 a bisa cu e ta uza e 
cuchiu pa entrena. 
Mirando e situacion a 
puntr’e si e ta uza un 
of otro remedi, riba cual 
el a contesta positivo, 
pero e no por corda cual 
remedi esakinan ta, pero 
cu nan a caba tambe. 
Tabata hopi dificil pa 
hiba un combersacion 
cu e homber aki mirando 


cada biaha e ta lceda 
cambia di personalidad. 
E Polisnan a bisa cu 
e comportacion di 
Bougadis ta un peligro 
pa comunidad, mirando 
cu e ta inpredicibel. A 
informa Central di Polis 
na altura di e caso aki. 
Pero e problema no a 
caba eynan, pasobra 
pa casi 8’or di anochi 
un biaha mas presencia 
di Polis a wordo 
pidi na e compleho 
di apartamento na 
Noord, pa un persona 
destruyendo cos. A 
resulta cu ta trata 
di e mesun homber 
Bougadis. E lo a bisa 
nan cu e ta practicando 
con pa mata hende. E 
manager AC a bisa cu 
el a mir’e cu un cuchiu 
den su man. 

E Polisnan cu hopi 
cautela a drenta e 
apartamento. E porta 
tabata habri y a mira 
cu e homber tabata 
riba su cama. Mirando 
e asistencia anterior, a 


dicidi di yam’e duro na 
su nomber pa bini pafo 
pa combersa cun’e riba 
su comportacion. E1 a 
lanta para y a cuminsa 
papia yen di cos bruga 
y incomprendibel y 
a cuminsa bini cu un 
actitud menasante 
direccion di e Polisnan. 
E no tabata sigui ordo di 
Polisnan y e Polisnan no 
por a mira cual tabata 
su intencion. 

E tabata basta pisa 
bou influencia di un 
of otro substancia. 
A dicidi di mand’e 
suela y el a cuminsa 
forsagea fuertemente 
cu e Polisnan contra 
su detencion. Despues 
cu a logra control’e, a 
dicidi di inform’e cu e 
ta deteni. 

Pa 8.30 di anochi el a 
wordo presenta dilanti 
Fiscal Auxiliar y sera pa 
su mesun siguridad y di 
otronan, te ora cu e ora 
e bira bon, na Warda di 
Polis na Shaba. 

Fiscal Auxiliar a constata 


cu apesar di presencia 
di Polis, e tabata keda 
busca confrontacion 
cu e Polisnan cu a 
trece aden. Ora cu el a 
keda comporta su mes 
agresivo, a pone den 
boei. A trata di papia 
cun’e, pero no a logra 
esaki. 

Ta parce cu e sospechoso 
aki tin problema psikico 
y tabata bou influencia 
di droga tambe. A dicidi 
pa cere. Dia 5 di mei 
caba el a wordo sera 
pa destruccion. Dia 
16 di mei Ministerio 
Publico a lague liber 
bou di e condicion cu 
e ta wordo entrega na 
Guarda Nos Costa pa 
deportacion. Polisnan a 
tuma contacto cu GNS 
y a wordo informa cu 
e homber aki a yega 
Aruba dia 2 di mei. E 
tin derecho riba 30 dia 
di vakantie. E no por 
wordo deporta prome 
cu 2 di juni, 2018. 


Accidente cu container banda di aeropuerto 


DIALUNA den oranan di atardi 
Polis y ambulance a wordo manda cu 
urgencia na e hotel den construccion, 
banda di aeropuerto. Supuestamente, 
segun e informe cu a drenta, “container 
a cay riba un persona”. Sinembargo na 
yegada a constata cu tabata trata di 
dos persona herida. E container no a 
cay riba nan, pero si a haya sla ora cu e 
container tabata di wordo movi, a herida 
nan den e movecion. Ambos herido a 
wordo transporta den ambulance apart 
pa hospital. 

Poco dia atras tabatin otro accidente na 
e sitio di construccion aki. 

Den carta pa Minister Dangui Oduber, 

CBN ta splica da con placa di Lotto ta wordo maneha 


ULTIMO dianan tabatin hopi 
speculacion relaciona cu e asunto di 
Fundacion Lotto pa Deporte, y ta papia 
di e gastonan grandi cu ta wordo haci pa 
administracion di Lotto di cual un parti 
por bay pa subsidia organisacionnan. 
Den e carta Canadian Banlc Notes 
(CBN) ta papia cu nan a compronde cu 
tin poco mal impresion den circulo di 
Gobierno riba e terminonan a base di 


cual nan ta maneha e loteria di Aruba 
na beneficio di FLPD, hubentud y 
deporte na Aruba. 

Den e carta ta wordo splica cu den 
e acuerdo cu tin cera CBN a asumi 
cierto obligacionnan financiero cu 
nan no tabatin prome cu nan a tuma 
responsabilidad pa maneho of e 
operacionnan. Despues di e cambionan, 
entrante prome di juli, 2017, e acuerdo 


ta encera pagonan prioritario cu ta 
wordo haci prome cu cualkier pago na 
CBN. 

Den e acuerdo ta para cu despues di 
pago di premionan, e prome entrada di 
2.1 miyon florin “per calendar year” ta 
reserva pa pago di interest y un parti di 
suma presta na FLPD cu tin garantia di 
CBN. E siguiente 4.0 miyon florin pa 
aña di e entrada ta reserva na beneficio 
di hubentud y deporte. E siguiente 
600.000 florin ta indexa pa aña pa 
inflacion di gastonan di e directiva y 
gastonan relaciona cu sorteo di FLPD. 
AWEMainta por a compronde cu 
FLPD tin un contracto exclusivo cu 
Tele Aruba (como planta televisora 
nacional) y cu ta pagando e empresa 
ald un suma anual un poco mas di 300 
mil florin pa tene e sorteo dos biaha pa 
dia di dialuna pa diasabra y un biaha 
riba diadomingo y tambe pa warda e 
aparatonan di e sorteo, cu tur siguridad 
necesario y pa cual hasta mester cera 
un seguro pa esaki. 

Adicionalmente di tur ariba menciona, 
tur e resto, 100% completo, di ganashi 
di e loteria, despues di kita e gastonan, 
ta bay pa bon causanan di FLPD / 
Gobierno. Den 2017 esaki tabata un 
suma di casi un miyon adicional cu a 
bay pa hubentud y deporte. 

Den e carta, segun AWEMainta a 
lesa, den 2017 e sorteo di Lotto a 
genera 7.6 miyon florin pa uzo pa 
FLPD y Gobierno, di cual 4.9 miyon 
tabata disponibel pa apoya hubentud 
y deporte. E resto mester a bay entre 
otro pa pago di BBO y e diferente 
otro impuestonan cu ta concerni e.o. e 
operacion di un loteria. 

Banda di tur ariba menciona, CBN a 
provee un “lumpsum” di 2 miyon florin 
pa apoya bon causanan identifica door 
di Gobierno. 

Manera ta conoci, un delegacion di 
CBN tabatin un reunion cu e Gobierno 
nobo despues cu nan a sinta y a keda 
di haci un presentacion mas amplio y 
cu sugerencianan. Den e carta mes ya 
caba nan a informa cu a duna algun 
conseho na FLPD pa mehora den 
forma significativo nan entradanan pa 
por duna mas na hubentud y deporte. 


án 


CANADIAN 
BANK NOTF 


PRINCIPLED SECURE SOLUTIONS SINCE 1897 


Via Email 

I he Honourable Danguillaume P. Oduber 
Minister of Tourism, Health and Sports 
Govemment of Aruba 
L.G.Smith Blvd. 76 
Oranjestad, Aruba 


January 16 ,h , 2018 


Dear Honourable Minister Oduber: 

It has come to our attention that there are certain misconceptions in 
government circlcs as to the tcrms on which CBN operates the Aruba 
Lottery for the bcnefit of the I LPD and youth and sports in Aruba. 

In preparation for our planned meeting we thought it useful to write to you 
setling out the most salient terms of our current agreement and the benefits it 
has provided to FLPD. 

linder the terms of the current agreement C'BN has assumed certain financial 
obligations that it did not have prior to assuming responsibility for the 
management ot the operations. In particular: 

• Lllective January 1,2017 the agreement provides the following 
priority payments prior lo any payment to CBN: 

v aftcr payment of prizes the first Afl 2.1 million per calendar 
year of revenue is reserved for debt service on the loan to FLPD 
that is guaranteed by CBN: 

Y tlie next Afl 4.0 million pcr year of revenue is reserved for the 
benetit of youth and sports; 

v the next Atl 600,000 per year indexed to inflation is rcserved 
for board administration expenses and FI.PD draw costs; 


^ t' ,<i. ~ a«i. M . 'w xml. grrir ■s ,w. 

Di acuerdo cu MEP, for di Gobierno di MEP-POR y RED 

Ta di dos biaha cu documento di CAft ta "lek 

MEP no tin confianza mas den CAft 


ALGO masha remarcable y alabes 
cu ta causa disgusto ta mira cu ya 
ta di dos biaha cu desde Gobierno a 
cambia, cu consehonan di CAft ta lek 
prome cu tempo, segun MEP den un 
comunicado. 

Segun ley, un conseho di CAft tin 
di keda 3 siman confidencial pa 
Gobierno por reacciona riba dje. 

Pero den ultimo 6 lunanan, desde 
cu Gobierno a cambia, ya ta di dos 
biaha cu e documento aki ta lek den 
prensa. 

E prome biaha el a lelc den prensa 
na Aruba y di dos biaha atrabes di 
periodista amigo di Mike Eman na 
Hulanda. 


Esaki ta tipico weganan di Hulanda pa 
pone presion riba Gobierno di Aruba. 
Motibo mas pa core cu CAft mas 
pronto cu ta posibel. Pasobra CAft ta 
purbando di secuestra Gobierno cu e 
“lekmento” di informacion. 

Aruba mester bin pronto cu su propio 
Begrotingskamer, p’asina nos no 
ta depende mas di CAft. Coalicion 
MEP POR RED tin esaki den su plan 
di gobernacion y den presupuesto 
2018 ya e gastonan ta inclui. 

Partido MEP ta di opinion cu ta 
tempo pa Aruba carga su mesun 
responsabilidad. CAft a faya! CAft a 
permiti nan mes wordo manipula pa 


Gobierno di AVP! 

Pueblo di Aruba no tin confiansa mas 
den CAft! CAft mester bay, segun 
MEP. 


AWEMaknta 

Nos e-mail: 

noticia@awemainta.com 

Tel: 583-1400 
Faib 583-1444 


Conslruccien ilegal 
na Zwarte Mangel 

POLISNAN di basta dia caba a bin ta 
observando un construccion di palo tumando 
luga, door di desconocinan, riba e beach di 
Zwarte Mangel. Nan tabatin e impresion cu 
esaki ta tumando luga sin e permiso necesario. 

Riba diabierna, 18 di mei, den oranan di merdia 
e patruya di San Nicolas tabata pasando na 
costa pariba / panort di Aruba ora cu nan a 
topa cu un auto para dilanti di e choza aki. A 
dicidi pa mesora bay controla un que otro. 

Nan ta topa cu un muhe y un homber, cu a 
baha for di un Hyunda. A papia cu e homber, 
di inicial G., kende a wordo pidi pa mustra nan 
e bouwvergunning. E no por a mustra esaki. 

E Polisnan a tuma contacto cu Hefe di seccion 
BRO di DIP y a inform’e loke ta pasando y 
cu e personanan aki no por mustra ningun 
permiso di construccion. E hefe a splica cu ta 
prohibi pa construi sin permiso y cu DIP no 
ta duna permiso pa construi chozanan riba 
beach. A pidi G pa inmediatamente desarma 
e construccion aki. E1 a mustra comprension 
y a bisa cu e lo haci esaki. E patruya lo keda 
controla si G., ta cumpli cu e ordo aki. 



Shopping Night at YRAUSQUiN 
May 23 -2018 / 6pm - 9pm 


Don't wait! Now is the right time to owo a new Ford before BBO/BAZV rises! 
Receive the lowest and best prices on select Ford modets if you purchase your 
new vehtcle today. With this goarantee you can be sure that we will not setl the 
same model at a lower price later this year. So put aside the need to wait for the 
prices to drop any lower or BB0/BAZV rise and get behind the wheels of your 
brand new Ford model today. 


Come visit our showroom for a test drive and get more information on this Best Price Guarantee campaigrr 


: Financing is based on ó.S% APR wrlh 0 down payment for 7>ears with Aruba Bank N.V. and is Ydlid till May 31st, 20ie.With its Best Price Guatantee piice offer 
Yrausquin guarantees yoy the IowbsI putchaSe pricft for 2D18 Figó, 2018 EcngpOrt, 2018 É$capé and 2018 Édge. |f we do offer the samé mDctel in 2018 áf a 
lower price Yrausquin will pay you the diffetence between your purchased price and the kiwer purchase price later offered forthe same vehlcle modeL 
Córtain rules and reslnctions apply„ ask ány $alas rOprósentalive fçr fmOné] 1 infprmation. 


Call: (297)524 4444 
info@vrausquin.com / www.yrausquin.oom 


BuyNOW 

and start paylng untft 
January2019! 


AWG 


SCAN AT 

WWW.MEGACAB.AW 




















6 


AWEMainta 


Diamars, 22 Mei 2018 


Parlamentario Marlon Sneek 

Pretende di yuda pensionado cu 100 f lorin 
pero ta ranca 100 f lorin di otro banda 



TA SUMAMENTE 

importante pa 

señala algun punto 
importante relaciona 
cu e ley di ‘crisisheffing’ 
cu gobierno a presenta 
na Parlamento pa 
wordo trata e siman 
aki y lider di fraccion di 
AVP, sr Marlon Sneek 
ta mustra cu ta un 
ley caminda gobierno 
ta bay pone medida 
oficial riba pueblo. 

Un di e puntonan 
cu mas ta resalta 
tin di haber cu nos 
pensionadonan ya cu 
nos tur por corda con 
partido MEP durante 
di campaña a reparti 
un pamfleta sigurando 
cu nan lo baha e AZV 
pa pensionadonan 
pero awor por mira cu 
esaki ta un mentira 
fragante. 

Algo di lamenta sigur 
ora c’un partido pone 
den su programa di 
campaña como prome 
punto ora cu MEP 
drenta gobierno, 

ta di eherce bon 
gobernacion pero na 
luga di esaki, MEP 
ta cuminsa pa gaña 
pensionadonan, sigur 
ora cu nos tuma nota 
cu den e ley cu a wordo 
presenta riba pagina 
11, por lesa caminda ta 


intencion cu entrante 
prome di januari 
2019, un grupo grandi 
di pensionadonan 
lo no ricibi e 
‘reparatietoeslag’ cu 
nan ta cobrando pa 
algun tempo caba. 

Pues di un banda 
gobierno ta kere cu e 
ta haci pensionadonan 
feliz cu reduciendo 
nan pago na prima di 


AZV cu 100 florin pero 
ta mal informando e 
grupo aki ya cu di otro 
banda ta bira ranca 
e suma di 100 florin 
cu e pensionadonan 
ta hayando na e 
momentonan aki como 
reparatietoeslag. 

Parlamentario 
Sneek a sigui mustra 
cu e maniobra y 
manipulacion aki no ta 
cuadra c’un gobierno 
cu a priminti di hiba 
un gobernacion a 
base di transparencia 
y bon gobernacion, 
pero ta manipulando 
e opinion di pueblo cu 
e tipo di maniobranan 
aki, caminda gobierno 


ta pretende di lo yuda 
pensionadonan cu 
reduccion di prima di 
AZV cu nan tin cu paga 
cu 100 florin, pero no 
tin e curashi di bisa e 
mesun pensionadonan 
aki, cu den e ley cu 
ta bay wordo trata e 
siman aki, lo tuma e 
decision cu nan lo no 
ricibi e reparatietoeslag 
di 100 florin cu nan 
a bin ta cobrando pa 
algun tempo caba. 

E1 a sigui mustra cu 
hopi cos ta bay cambia 
den su totalidad na 
momento cu e ley 
di aumento di BBO 
y BAZV pasa den 
Parlamento caminda 
entre otro por spera 


mas aumento di 
gasolin cu ya caba hopi 
hende ta sinti e efecto 
cu aumento di accijns 
y di prijs internacional, 
ya cu introduccion di 
BBO lo percura sigur 
pa un serie adicional 
di aumento di prijs di 
gasolin den proximo 
lunanan. 

Ta practicamente sigur 
cu Aruba lo bay conoce 
un inflacion di riba 10% 
ya cu fuera di prijsnan 
di tur producto lo subi 
cu e ley aki, pueblo 
por spera tambe un 
aumento riba tarifa 
di awa y coriente, 
Parlamentario Marlon 
Sneek ta declara. 

Tin 10 dia mas pa entrega e dedaracion di 
Winstbelasting 2017 y haci e pago corespondiente 

E fecha final ta 31 di mei 201 8 



Impuesto ta haci 
un apelacion na su 
clientenan pa no warda 
te na ultimo. Di awor 
caba por entrega e 
declaracion y haci e 
pago corespondiente. 

Por sigui nos 
pagina di Facebook 
‘Departamento di 
Impuesto’ pa mas 
informacion. 


DEPARTAMENTO 

di Impuesto ta informa 
cu e clientenan di 
Winstbelasting tin 10 
dia mas pa por entrega 
e declaracion definitivo 
di Winstbelasting 

2017 y haci e pago 
corespondiente. E fecha 
final ta 31 di mei 2018. 
Si acaso e cliente 
no ta alcansa pa 
entrega su declaracion 
definitivo, e lo mester 
entrega e declaracion 
provisional (voorlopige 
aangifte) y haci e pago 
corespondiente. E 

fecha final pa entrega e 
declaracion provisional 
ta 31 di mei 2018. 

Solamente si entrega e 
declaracion provisional 
y haci e pago concerni 
no mas tarda cu e 
fecha cu a entrega e 
declaracion provisional, 
e ora e declaracion ey ta 
fungi automaticamente 
como un peticion pa 
prolonga e termino. E 
fecha final lo bira dia 30 
di november 2018. 

PAKETE DI 

WINSTBELASTING 
E clientenan cu no a 
pasa busca nan pakete 


di Winstbelasting 
ainda, lo bay ricibi esaki 
via post den e dianan 
cu ta sigui. Si resulta 
cu cliente no a ricibi e 
pakete, Departamento 
di Impuesto lo por 
otorga un duplicado 
di e formulario di 
declaracion entrante 
28 di mei proximo. 

COBRANSA 
ADICIONAL 
Si no cumpli cu 
entregamento di e 
declaracion provisional 
y/of e declaracion 
definitivo, e cliente 
lo haya un cobransa 
adicional esta un 
‘naheffingsaanslag’ y 
un boet. 

Mescos ta conta si 
acaso e cliente a paga 
un suma menos cu 
locual el a declara na 
Winstbelasting. 

E boet pa no cumpli 
cu entregamento di e 
declaracion ta maximo 
Afl. 2.500,-. Si no haci e 
pago di Winstbelasting 
of no haci e pago 
corectamente, e boet ta 
maximoAfl. 10.000,-. 

Departamento di 


R 

RENAISSANCE 


ARUBA RESORT & CASINO 



Explore, Discover, Share, Inspire 


Exploring the world doesn’t have to stop when the working day starts. 

At Renaissance Hotels we know your passion for discovery 
is more than a hobby, it’s a career. 

We have the following position available: 

Human Resources Employee Relations Specialist 

Are you empathic with great interpersonal skills and able to build and maintain relationships with 
team members? Do you have strong verbal and written communication skills with a high level 
of professionalism? Then this position may be perfect for you. 

Some responsibilities include: 

Develop, recommend and implement team member relations policies. Conduct organization wide audit to 
identify team member issues. Participate in the design and delivery of internal team member relations. 
Organize and coordinate yearly team member engagement surveys. 

Effectively handling team member complaints, escalating these complaints to the level of disciplinary or legal 
action. Monitor exit interviews ad prepare quarterly reports. Act as a liaison between employer and 
team member, overseeing employee relations. 

Requirements include: 

Bachelor's degree with a minimum of 2 years of work experience in Employee Relations (or 
Associates degree with 4 years of work experience in Employee Relations). 

Knowledge on personnel laws and regulations with an emphasis on those related to fair employment and 
employee relations. Excellent verbal communication skills in Papiamento, English, Dutch and Spanish. Profi- 

ciency in Microsoft Ofñce applications. 

Please send your application, CV, diplomas and other relevant documents to: 

employment@arubarenaissance.com 
Human Resources Department 
L.G. Smith Boulevard 82, Oranjestad, Aruba 
Telephone: 297-583-6000 

www.renaruba.com 

















8 


AWEMainta 


Diamars, 22 Mei 2018 


Parlamentario Alan Howell di POR a entrega 

Ley di iniciativa pa castigo minimo pa 
atraco, abuso di mucha y abuso sexual 



“MI A priminti y mi ta 
cumpli. Atraco mester 
caba aki na Aruba, 
sea den bon of den 
malo”, Parlamentario 
di partido POR, Alan 
Howell ta expresa 

enfaticamente, ora di 
entrega e concepto di 
ley iniciativa cu el a bin 
ta traha riba dje, pa bin 
cu castigo minimo pa 
atraco, abuso di mucha 
y abuso sexual. 

Alan Howell a 

entrega e concepto 

aki na Presidente di 
Parlamento, mr. Adi 
Thijsen den compania 
di su colega di partido, 
drs. Marisol Lopez 
Tromp. 

E ta bisa cu no por t’asina 
cu nos ciudadanonan 
ta wordo atraca y 
maltrata, muy special 

den nan cas, caminda 


nan ta ‘suppose’ di ta 
mas sigur, trankil y na 
paz. 

E victimanan aki ta 
keda mayoria di biaha 
den un estado di 
trauma. Pa colmo, Polis 
ta haci na trabou, ta 
gara e malhechornan pa 
despues Hueznan duna 
nan castigo masha abou 
mes. Esalci ta algo cu no 
ta contribui na reduci 
criminalidad riba nos 
isla, specialmente e 
tipo di crimennan di e 
caliber aki. 

Parlamentario Howell 
ta di opinion cu atrabes 
di e ley di iniciativa 
pa bin cu castigonan 
minimo pa atraco, 
abuso di mucha y abuso 
sexual lo yuda reduci e 
crimennan cruel aki. 
“Castigo minimo di 7 
aña pa atraco brutal 


lo yuda sigur pa 
trece trankilidad bek. 
Pedofielnan tambe tin 
cu wanta duro ya cu lo 
tin castigo minimo di 5 
aña tambe pa nan”. 
Ayera fraccion di POR, 


manera menciona 

a entrega e Ley di 
iniciativa di castigo 
minimo p’e crimennan 
ariba menciona den 
mannan di Presidente 
di Parlamento. 


Cu e hecho aki, segun 
Howell: “Partido POR a 
priminti y partido POR 
ta cumpli. “Together we 
can make it better”. 


Un biaha mas coriente a bay 

E biaha aki, varios parti di 
Oranjestad a keda sin coriente 

AYERA tardi, dado momento, coriente a bay 
na diferente parti di Oranjestad, y di biaha e 
prome reaccion tabata: ‘Ay no! Atrobe”. Hopi 
lo a kere cu ta un otro black-out, cu ningun 
hende no kier mira ni tende. 

Pero extraoficialmente nos a haya informacion 
cu a surgi un storing den e stacion di Elmar na 
Paardenbaaistraat y cu e tecniconan di N.Y 
Elmar ta spera di keda cla den minimo di tempo, 
y restaura coriente. 



N.V. ELMAR 

ELMAR 4 mfns . Q 


Bon tardi. Nos tecniconan ta trahando ariba un 
storing cu a surgi un rato pasa den area di 
Madiki, Ponton, Paradijswijk y vecindario. Ariba 
e imagen por wak e areanan afecta. 

Parlamentario Richard Arends 

/7 Preocupante e ansha di morto di 
gobierno pa pasa ley di medida" 



PARLAMENTO a 

ricibi siman pasa e ley 
di ‘coalitieheffing’ un 
ley cu tin cu regla gran 
parti e 130 miyon na 
entrada cu gobierno tin 
presupuesta pa 2018 y 
loke ta preocupa nos 
cu esaki a un ley cu 
gobierno kier introduci 
ciegamente. 

Un ley pa cual no 
tabatin consulta, no 
tabatin co8nseho, 
no tin ningun bista 
y pronostico di kico 
ta bay ta e efectonan 
macro economico pa 
cu introduccion di e 
medidanan aki. 

Loke nos por walc en 
comparacion cu 2006 
- 2007 tempo cu BBO 
a wordo introduci, 
caminda tabatin un 
aumento substancial 
di energia, un aumento 
substancial d prijs di 
gasolin, no tabatin 
crecemento economico 
y ta introduci un 
medida acumulativo 
BBO y tur hende por 
corda ldco a sosode 
un aña despues cu 
inflacion di riba 
10% y esaki tin tur e 
caracteristicanan cu 
esaki lo sosode atrobe. 
Nos ta lamenta esalci y 
nos no ta compronde 
e ansha di gobierno 
tampoco, nos sa cu 
dia prome di juni 
tin un reunion di 
Rijksministerraad 
caminda podise nan a 
haci promesanan na 
gobierno Hulandes 
pa loke ta entradanan 
y nos no tin claridad 
riba esaki pero nos lo 
bay haci pregunta riba 


esald. 

Tin un ansha manera 
di morto pa introduci 
e ley ald y loke ta 
preocupa nos ta cu 
gabinete Mike Eman 
I y II a percura cu e 
poder di compra di 
esunnan cu ta gana 
menos di 2500 florin 
a aumenta cu 11% y 
ta algo cu cifranan di 
CBS ta confirma esaki 
y ora cu gobierno ald 
dicidi di elimina e 
‘reparatietoeslag’ pa 
casi lOmilpensionado, 
nos ta bay atras bek, 
dunando inicio na 
un deterioro social 
economico. 

Mi ta kere cu mescos 
cu mi, tin hopi otro 
politico nobo cu a 
drenta e parlamento 
ald y mi persona no 
kier forma parti di e 
“politica nobo” aki, 
ya cu mi no ta kere cu 
ningun parlamentario 
por a prepara nan mes 
bon , ya cu ta 13 ley 
ta wordo cambia y e 
ley aki ta cambia sin 
cu nos tabatin acceso 
debido den fin di siman 
na e databank pero ya 
c a spera cu dialuna e 
preguntanan mester ta 
cla pa asina diamars e 
reunion publico wordo 
yama pa trata e cambio 
di ley ald. 

Nos si kier hiba un 
politica nobo y pa tal 
motibo fraccion di 
AVP ta bay presenta 
un ‘notitie inzake 
financieel kader’ 

caminda a base di 
fondonan y datonan 
publico, datonan cu ta 
accesibel pa tur hende, 
nos lo pone disponibel 


riba nos facebookpage 
di fraccion caminda 
tur hende por wak e 
aumento di gasto di 
125 miyon di florin 
compara cu realisacion 


di aña 2017 y tambe 
e 130 miyon florin cu 
gobierno lo ranca for 
di pueblo y tambe un 
aumento di gasto pa 
empresanan pa por 


cubri e maneho nobo 
aki,” Parlamentario 
Richard Arends a 
declara. 


a ■ 


V 




BANCO Dl SEGURO 
SOCIAL ARUBA 


\jy 

ENTRANTE 1 JUNI 2018 SVb NO TA 
ACEPTA CHEQUE MAS! 




PAMAS INFORMACION BISHITAWWW.SVBARUBA.ORG/CHEQUE 


-| SVb - Seguridad pa Aruba su comunidad 

No ta asunto di Hulanda.... 

Ta Gobierno di e islanan mester sa si ta 
admiti refugiado Venezolano 


GOBIERNO Hulandes a elimina tur duda ken ta responsabel 
den caso cu Venezolanonan pidi asilo politico y si nan por haya 
status di exiliado. 

E decision ey ta responsabilidad di Gobiernu di Corsou of Aruba 
y no di Hulanda. Hulanda ta responsabel pa nos Relacionnan 
Exterior, no p’esnan cu por haya admision den nos pais of ken e 
islanan kier expulsa. Esey ta un asunto puramente ‘crioyo’ asina 
Gobierno a informa e Parlamentario Andre Bosman di partido 
WD. 

A dura dos luna pa el a haya e aclaracion aki, pasobra 
normalmente Gobierno Hulandes no ta tarda tanto pa contesta 
su Parlamentarionan, pasobra nan ta respeta nan como organo 
cu ta controla Gobierno. 

Bosman a haci e pregunta, pasobra el a haya cu Prome Minister 
Wever Croes tabata masha contradictorio cu su declaracion cu 
si refugiado Venezolano presenta na nan costa, Aruba mester 
trata nan di forma tolerante y hospitalario.Pero na mesun tempo 
el a pidi Hulanda apoyo financiero y material pa sostene e 
Venezolanonan. 

Gobierno di Corsou tambe a pidi Hulanda asistencia premirando 
cu ta yega cu Gobierno no por maneha e masa di Venezolanonan 
cu bin resulta na e isla. Hulanda ta considera e peticion di Corsou 
mas como un deseo pa coopera cu otro den formulacion di un 
scenario di emergencia. 

Den cuadro di e eventual preparacionnan pa ricibi y atende cu 
hopi refugiado Venezolano, esaki na prome luga mester sosode 
di un manera legal y ordena. Punto di salida ta cu esaki ta un 
competencia di Gobierno di Corsou (y Aruba). Cu otro palabra: 
E no ta depende di peticion di un of otro pais of organisacion 
manera Nacionnan Uni pa admiti Venezolano como refugiado 
den nos pais. Hulanda a splica Gobiernonan di Corsou y Aruba 
esaki cla y enfaticamente. Sinembargo e punto di salida aki no 
ta nifica cu Hulanda ta laga Corsou y Aruba horca cu e problema 
aki y Hulanda a informa Corsou y Aruba cu si e situacion aki 



mester presenta nan lo duna asistencia den forma di experencia 
y riba tereno di inmigracion for di aworaki. Idem ditto ta conta 
pa Aruba. 

Mientrastanto e paisnan mester move nan atras y tuma e 
medidanan necesario pa suavisa e eventual consecuencianan 
den admision di Venezolano. Gobierno mester hiba e mesun 
politica di restriccion cu nan a bin ta hiba pa cu habitantenan di 
paisnan den Caribe. Pero fo’i principio te final cu mester dicidi 
si ta admiti un Venezolano cu pidi refugio, cu esaki ta un asunto 
di Corsou y Aruba: no di Hulanda. 


Pa haya status di refugiado.... 

Mester check peticion di cada Venezolano individualmente 


No mester subestima Venezolanonan cu lcier nan pais. 
e situacion di sali con cu sea for di Di berdad cu e 

Comishonado di 
Nacionnan Uni pa 
Refugiadonan a pidi 
Gobiernonan di Aruba 
y Corsou pa admiti e 
Venezolanonan, pero 
esey no ta obligacion di 
nos pais pa complace 
Nacionnan Uni. 

Cu e situacion na 
Venezuela ta inhumano 
y hasta bestial, ta un 



Ministro encarga cu Salubridad ta anuncia cu entrante 23 mei 2018 
durante 14 dia lo tin oportunidad pa un y tur tuma conocemento na 
Departamentodi Legislacion y Asunto Huridico, Schotlandstraat 53, 
di un peticion cu a ser haci pa obtene un slijtvergunning pa e parcela 
Clavelstraat 16. E permiso aki ta concerni e.a benta di bebida sterki y 
zwak por detaly pa consumo unicamente otrocamindacu dene 
parcela. Durante dicho periodo aki tur hende por expresa por escrito 
nan obhecion contra dunamento di e permiso menciona, dirigi na e 
Ministro e ncarga c u Salubridad, via intermediacion d i Directordi 
Departamento di Legislacion y Asunto Huridico, Schotlandstraat 53. 


hecho. Pero pa por 
califica un Venezolano 
esaki mester sosode 
riba un base individual 
y nan circunstancia na 
Venezuela. 

Si p.e. un Venezolano 
pidi status di refugiado 
na islanan BES, e asina 
yama Hulanda den 
Caribe, mester check 
si esaki ta cuadra cu 
e ley di Admision y 
Expulsion di BES. 


Nan a check si 
e ta cumpli cu e 
condicionnan cu 

Nacionnan 

Uni a stipula pa 
considera un hende 
como refugiado of 
si e por retorna sino 
core risico real cu nan 
lo tortura, haya trato 
inhumano y humiyante 
of castigonan pió 
ainda. 

Costa di e islanan ta yen di buraco. 

No tin cifra cuanto Venezolano ilegal tin na Corsou, Aruba y Bonaire 


Gobierno Hulandes a 
informa Parlamentario 
Andre Bosman cu 
nan no sa cuanto 
Venezolano ilegal tin 
na Corsou, Aruba y/of 
na Bonaire. 

Automaticamente esey 
ta nifica cu e islanan 
aki tampoco sa cuanto 
Venezolano tin riba 
nos islanan, pasobra ta 
for di nos Gobiernonan 
nan tin cu haya e 
cifranan. Nan y nos no 
por sa cuanto ilegal tin 
na e islanan pasobra 
esey ta sosode loke nan 
ta yama ‘bou di radar’. 
Na Aruba nan ta kere 
cu aña pasa tabatin 
casi 3000 Venezolano 
registra na Censo. Na 
Corsou tabatin 3756 
Venezolano registra 
na ICranshi, mientras 
cu na Bonaire tin 751 
Venezolano registra 
legalmente. 

E cifranan oficial 
aki naturalmente ta 
‘cockamami’, pasobra 
ta un secreto publico cu 
mayoria di Venezolano 
cu ta move bou di radar 
na e islanan ta mucho 
mas cu e cifra oficial 
registra. Ta un punto 
intrigante pa Hulanda 
cu ta solamente 16 
Venezolano a pidi asilo 
na Aruba aña pasa, 
mientras cu tur hende 
cu por mira y tende ta 
mucho mas. Riba esaki 
e Minister Hulandes 
a informa Bosman cu 
sinceramente e no por 
contesta e pregunta 
aki, pasobra e no sa ta 


na unda politiconan 
Arubano a saca e 
suposicion aki. 
Parlamentario Andre 
Bosman di WD 
tempo cu el a haci 
masha pregunta riba 
paso y estadia di 
Venezolanonan ilegal 
den nos paisnan dos 
luna pasa, a uza e 
observacionnanpayega 
ne pregunta cardinal: 
Ki paso Gobierno 
Hulandes a tuma pe 
Venezolanonan aki no 
por yega Hulanda? Y 
ta di compronde cu el 
a haci e pregunta aki 
considerando cuanto 
problema Hulanda tin 
cu exiliado di paisnan 
di Europa Oriental, di 
paisnan Mediteraneo 
y mas di e paisnan ey. 
Si antes tur hende 
tabata papia di mafia 
Italiano, awendia tin 
mafia Morocco, mafia 
Yugoslavo. Antianonan 
ta forma parti di 
mafia Morocano. 
Bosman ta preocupa 
cu Venezolanonan 
por uza Córsou, 
Aruba y Bonaire como 
trampolin pa yega 
Hulanda, pasobra e 
ora ey si dam ta kibra. 
Ta p’esey Hulanda a 
splica cu refugiadonan 
Venezolano cu tin riba 
nos islanan no por sali 
manera nan haya ta 
bon pa bay Hulanda. 
Nan no mester di visa 
pa keda Hulanda pa un 
periodo cortico, pero 
si nan ke keda mas 
cu 90 dia te maximal 


/W Mainta 

Tel: 583-1400 Fax: 583-1044 


180 dia nan mester na un Embahada of di Gobernador tambe 
solicita un permit pa Consulado Hulandes por atende e rekisito 
residencia temporal den exterior. Gabinete aki. 


stay on track 
with Digicel 

register for the KLM Aruba marathon 
May 25th at Digicel Tanki Leendert 3pm-7pm 



Nokia 3 

postpaid 

afl.31 V 

free 


Samsung j2 

postpaid 

afl.275 

free 


Samsung s8 edge+ 

postpaid 

af1.999,- 


*Postpaid offer valid till June 9, 2018. The offer is valid for 
every new activation. First month free with a new 1 year contract. 
First 2 months free with a new two year contract. 

Bring valid ID, proof of address and last 2 months payslips. 


Digicel 



POST-BACHELOR 
CONTROLLINC 


Wil je de meest actuele ontwikkelingen op 
bedrijfseconomisch gebied leren toepassen 
en beheersen? 


Datum: donderdag: 24 mei 
Tijd: 7:00 - 8:30 P.M. 

Locatie: Classroom A, 

Universiteit van Aruba 

Voor meer informatie kunt u ons altijd e-mailen! 

EMAIL: TLM.Calis@windesheim.nl / CEL: 5643871 


Universitv of Aruba 

Faculty fof Accounting, 
Finance& Marketing 

Parlamentario di AVP Arthur Dowers ta haya cu 
hendenan liga na Gobierno ta lastra victimanan 

Gobierno actual no tin compasion 

cu ser humano 



PARLAMENTARIO di fraccion 
di AVP, Arthur Dowers, a haci 
un bishita na VNO y a topa cu 
representante di Hulanda. Pa 8 aña 
largo Parlamentario Dowers a traha cu e 
representante di Hulanda na momento 
cu e tabata Minister di Husticia. 

E representante actual di Hulanda ta 
esun cu e tempo ey nan a traha hunto 
unda tabata overleg cu e Ministernan 
di Husticia. 

Parlamentario Dowers y e representante 
di Hulanda a pasa den hopi debate, 
discucionnan riba tur tereno cu ta 
trata seguridad y e perspectivanan di 
seguridad den diferente parti di Reino. 
E encuentro tabata un momento 
unda cu por a refleha riba con a traha 
hunto den pasado, pero tambe riba e 
perspectivanan pa futuro. 

Fraccion di AVP ta bishitando diferente 
gremio den comunidad, pasobra nan ta 
kere cu ta importante pa ora ta funciona 
den comunidad no solamente bo ta 


duna bo opinion, pero tambe ta scucha 
opinion di otro hende. Ta scucha nan 
punto di bista, uza nan sentimento cu 
ta biba den sociedad pa asina ey 
formula bo oposicion mas mihor 
cu ta posibel. 

A papia riba con antes a traha 
riba seguridad y e Parlamentario 
tin su preocupacionnan. Den e 
ultimo dianan aki e Gobierno di 
e pais aki ta mustra masha poco 
compasion cu e ser humano y el 
a constata cu un atraco a tuma 
lugar siman pasa. Personanan liga 
na Gobierno, personanan cu ta 
responsabel p’e public relation 
di Gobierno a sali y ataca e 
victimanan, di cual esaki ta algo 
di lamenta. 

E cos aki ta algo nunca bisto den 
e pais aki. Si tene cuenta, tur 
Gobierno ta traha na bienestar di 
e pueblo, ta pone pueblo central. 
Esaki ta un Gobierno cu a bin bisa 
cu ta pone e ser humano central, 
pero a atraca un famia unda cu tin 
mucha chikito a presencia acto di 
violencia di grado, anto hendenan 
liga na Gobierno, specificamente 
trahado cu ta liga na partido POR 


ta sali y ta lastra hendenan manera cu 
nan a haci. Y sin niun escrupulo a trapa 
riba e sentimento di hende. 

Esaki ta algo cu a yega na un “diepte 
punt” nobo pa loke ta trata e contacto 
di ser humano n’e pais ald. E Gobierno 
aki ta conoci pa ta un Gobierno cu a 
gaña pueblo di Aruba den un forma 
dramatico cu nan lo pone pueblo 
central. 

Parlamentario Dowers ta kere cu ta 
importante pa denuncia esald cu den 
comunidad, pa pueblo sa cu mester 
ta cauteloso y cu aworald no tin un 
Gobierno cu ta para na banda di nan. 
Cu no tin un Gobierno cu sentimento 
p’e ser humano, cu no tin comprension 
y compasion pa hende. 

Pero pa no preocupa pueblo, tin un 
grupo grandi di hende, aunke cu por 
ta nan a sostene e gobierno aki, nan ta 
desaproba e tipo di actitudnan aki. 

Diferente persona a acerca 
Parlamentario Dowers, kendenan 
a indica di ta desaproba e forma di 
defama, ataca hende, di a bira victima. 



STATEN VAN ARUBA 

OPENBARE VERG ADERIN G 
OP 22 MEI2018 

OM 8:00 UUR V.M. IN DE VERGADERZAAL VAN 
DE STATEN VAN ARUBA 

TE BEHANDELEN 
ONDERWERP 

AGENDA: 

Landsverordring tot wijziging van de Lansverordring 

belasting op bedrijfsomzetten AZV (AB 2014 no.59), de 
Landsverordering overbedrachtsbelasting (AB 1989 
no.GT 73), de Landsverordering inkomstebelasting (AB 
1991 no. GT4) de Landsverordering reparatietoeslag ((AB 
2010 no. 99) de Landsverordering Sociale Verzekerings- 
bank (AB1995 no. GT 1) de Landsverorderig (AB 1992 
no.18) de Registratieverordering (AB 1989 no. GT 38 de 
Petroleumverordering zeegebied Aruba (AB 1987 no. 89) 
en tot intrekking van de Landsverordering Successieb- 
elasting (AB 1990 no. gt 26) (invoering erissheffing en 
fiscale voorzieningen 

De Griffier, 
mr. drs. Herman Ch. J. Hek 

E problema cu benta di Menasa cu machete na San Nicolas 


drega riba beach ta sigui 



RICIBI 
AWEMAINTA 
TUR DIA DEN 


Registra awo! 



DIABIERNA, 18 di mei ultimo pa 11.50 di 
merdia ta drenta un yamada na Strandpolitie 
bisando cu e bendedo di droga conoci “Bobo” 
y “Edgard” a wordo mira den area di un pier 
cu un cantidad di droga den un saco di plastic 
transparente. 

Segun e persona cu a duna e tip, el a mira con e 
dosnan aki a sconde e sakitonan den e santo den 
area di un hotel grandi riba e boulevard. 

A manda e patruya di beach den e area en 
cuestion pa haci un control riba e informacion 
ricibi. Berdad ora cu nan a yega na e sitio a topa 
cu e conoci di nan “Bobo” 
riba un di e stulnan di 
droga. A puntr’e riba e 
informacion ricibi, pero e 
ta bisa cu e no sa di nada. 

E polisnan a controla entre 
e matanan y den e santo. 

A bin topa cu un sandwich 
bag bou di e santo y a 
confisca esaki. Na Warda 
di Polis a controla e 
sakito. E contenido tabata 
puiro blanco y otro 


Diabierna ultimo den oranan di atardi Polis di San Nicolas a bay atende 
un caso di menasa, caminda e arma tabata un machete. 

E informe ta bisa cu despues di di 6’or di atardi ta presenta na Warda 
di Polis e homber di inicial H., kende ta declara cu e conoci di Polis 
di inicial S., a menas’e cu un machete. Segun el a conta nan, e tabata 
na altura di e T-weg entre Pos Chiquito y Savaneta, ora cu S., a yega 
den un Nissan sede y a staciona esaki dilanti e auto di dje (esta di e 
denunciante). S. A baha for di su vehiculo y a cuminsa grit’e “Kico bo 
problema ta cu mi?” . Na momento cu S., a habri e porta di su auto, e 
homber S a bay na su auto y a saca un machete y a cuminsa grita: “Si 
mi wak bo pasa dilanti mi cas cu bais mi ta dal bo un machete”. 

E Polisnan a conseh’e pa pasa na Departamento di Recherche y entrega 
un keho contra di S. 


2018 




un 

cantidad di yerba parecido 
na marihuana. 

Tabata trata di un en total 
5 sakito y un otro saco un 
tiki mas grandi y tur cu un 
puiro parecido na cocaina. 
Tabatin un sakito mas 
di plastic transparente 
cu yerba parecido na 
marihuana. 


iDSL ^ yr m o ca 

|ghd>216»! os>koo] 

:GHD>7s9B1!232!001 


AUGUST1 
FlytoBogota 

LA 4371AUA - BOG 7.04PM / 8.00PM U* 
Transferto hotelGHL Belvedere 


AUGUST2 
Bogota City Tour combined 
with Zipaquirá (incl lunch) 
Flyto Pereira 
LA 4218 BOG - PEI a55PM / 9 . 55 PM 
Transferto Finca Hotel LaTata 






INCLUDED 


T ' -' Air- 
* Hotels- 
Daily Breakfast Buffet - 
all Transferts - 
Bogota dty Tour & Zipaquira - 
with Colombian lunch 
ParquedelCafe- 




r ’Á ■ sLf i.S / 1 AUGUST 5 

Dayatleisure 

Á 'É’ if • AUGUST6 

| Tourto Panaca 

\1 AUGUST7 

I Dayatleisure 

^ AUGUST 8 
Transfer to Pereira Airport 
LA421 PEI - BOG 6.55AM / 7.50AM 
Flyhome 

# • LA4372 BOG - AUA 3.05PM / 6.00PM 


|(august3 
/i Dayatleisure 

, /* AUGUST4 
ParquedelCafé 




Wmaduro 0RANJESTAD TANKIFLIP 

520-2080 587-0625 


TANKIFLIP 


Manda bo e-mail na 
noticia@awemainta.com 

Polis pidi pa homber fastioso den Dakota. 



DIADOMINGO anochi pa mas o menos 9:30 
polis a wordo pidi na Dadelstraat. Eynan un 
conoci di polis ta biba, y ta haciendo fastioso. 

E homber ald conoci den su bario di Dalcota bou 
e nomber “Oye”, lo tawata kier a bringa cu su 
pareha. 

Algun rato prome, ya patruya a bay su cas 
pasobra el a keda core rond den Dakota pita. 
Tambe rato rato e ta core auto duro, treciendo 
trafico na peliger. 

Polisnan prome biaha a papia cun’e, y lo a 
keda di “comporta” su mes. Lastimamente 
esaki tawata di corto duracion, y algun minuut 
despues transportwagen y patruya a bay e cas. 
Agentenan a detene, y a hibe warda pa e por 
trankilisa su mes. E homber aki dos siman pasa 
el a wordo deteni, door cu ora e ta na stuur y 
bou influencia di algo ta cuminsa haci cosnan 
straño manera keda core pita rond. 



Denuncia di robo di bloki y paki keeshi 


NO TA conoci si ta door di e situación reinante na Aruba, 
pero Polisnan ta haya nan confronta cu tur tipo di caso di 
robo. Diabierna ultimo nan a atende algun caso di robo, bou 
cual tabatin robo di bloki di un banda, y otro banda un caso 
di robo di un paki beleg (keeshi. 

Diabierna pa mas o menos 9.30 di mainta Polis ta wordo 
manda na un adres na Catiri pa un caso di ladronicia. Esaki 
tabata den bisindario di e negoshi "Eumar Lock", na un cas 
den construccion. Na e sitio e Polisnan ta papia cu doño di 
e cas di inicial S., kende ta bisa cu entre 17 di mei 6'or di 
atardi pa 18 di mei pa 9'or di mainta, desconocinan a horta 
155 bloki di 6. E mainta ey el a wordo informa di esaki door 
di un di e hombernan cu ta trahap'e. Mirando cu e cas ta 


den construccion y e trahadonan a cana den henter e area, 
a kita tur rastro laga atras caba. Pero a keda di mira riba e 
camaranan den bisindario di e vehiculonan cu a pasa den e 
area ey. 

Pa 10'or di mainta Polis ta wordo manda na un supermercado 
na Piedra Plat pa un caso di ladronicia. Nan ta papia cu e 
señora LS, kende ta conta nan cu un homber a cana drenta 
e supermercado, a pasa man cu un palci di belege y a sconde 
esaki den su carson. Despues di esaki el a cana bay. 

Segun e denunciante, e persona aki ta bini regularmente den 
e tienda. E tabatin un Polo cora bisti, short di jeans,, un tas 
preto riba su lomba y un muts preto. A tuma e denuncia aki. 

Votamento di Venezuela na 
Aruba no a bay sin problema 


DIADOMINGO den oranan 
di atardi Polis a wordo manda na 
Consulado Venezolano, unda cu lo 
tin persona a bin busca problema 
eybou. 

Eynan lo a surgi un problema. Parce 
cu durante henter dia, varios auto 
lo tawata pasa y grita palabranan 
malo den direccion di esnan sinta 
pafo di e edificio. 

Na yegada polisnan a wordo 
informa di e grupo na e sitio, cu un 
rato prome nan lo a haya discussion 
cu un homber den un pick up color 


cora. 

E homber aki cu a papia Spaño, 
dado momento a baha for di e auto 
y bay den direccion di e grupo. 

E grupo lo a lanta contra dje, y e 
momento ey e homber lo a hinca 
man bou su paña. 

Indicando cu probablemente, e lo 
por tawata tin un arma di candela 
cune. 

Aki tawata caminda cu e homber lo 
a menasanan cu morto. 

Polisnan a tira bista den vecindario, 
pero no a topa cu dicho vehiculo. 

SVb ta amplia su servicionan 

Salud Mental na Pia di trabou sigur ta un prioridad 


RECIENTEMENTE Banco di Seguro Social di Aruba, SYb 
a introduci un servicio nobo pa su empleadonan y tambe pa 
funcionarionan publico cu ta resorta bou di e control medico 
n’e institucion aki. Ta trata aki di e Servicio di Salud Mental 
cu ta un aspecto cu dia pa dia mester tene mas cuenta cu ne na 
pia di trabou. 

Ora ta referi na Salud Mental nos mester tene cuenta cu esaki 
t’e estado di bienestar den cual un individuo ta conciente di su 
su mesun capacidadnan, den cual e por enfrenta situacionnan 
di tension den su bida, cu e por traha den forma productivo y 
fructifero y ta capaz di contribui na su comunidad. 

Salud Mental ta hopi mas cu ausencia di un trastorno mental 
mas bien e ta parti integral di nos salud, esey kiermen cu si no 
tin salud mental no tin salud. 

Promove Salud Mental na pia di trabou ta un prioridad pa SYb 
y t’e deseo di brinda esaki segun strategianan den cua ta motiva 
e trahado pa ta proactivo y participativo. 

Ta promove respet, ta evita actitud negativo y discriminatorio, 
ta promove formacion continuo y ta yuda trahadornan pa 
soluciona y maneha di e miho forma posibel conflictonan cu 
por resulta na trabou. 

Den cuadro di e vision di SVb y Gobierno, Salud Mental ta 
wordo considera como un area primordial pa empleadonan 




cu mester di guia y un persona di confiansa pa ventila nan 
preocupacion, problemanan y of stress. 

Desaroyonan nobo na trabou y cambionan cu ta keda introduci 
por genera situacion di stress na pia di trabou. Banda di esaki 
tensionnan familiar, problemanan cu colege of superiornan 
tambe por genera stress y baha productividad. Teniendo esaki 
na cuenta SVb y Gobierno ta lcere cu ta na su lugar pa traha 
riba un ambiente di trabou positivo. 

Recientemente a sera un contrato cu sra. Diana Wever-Salcedo, 
lcende ta Psicologa Ocupacional cu bastante experticio den e 
area di Salud Mental na pia di trabou. 

E servicio di sra Wever como psicologa ocupacional y persona 
di confiansa no ta unicamente pa e empleadonan di SVb, 
funcionarionan publico tambe ta bin na remarca pa haci uzo di 
e servicio aki. 

Problemanan familiar y of situacionnan incomodo na pia di 
trabou por hiba na sentimento di intrankilidad. 

Importante ta pa un persona por señala esaki y busca ayudo 
prome cu e sentimento aki desaroya den un malesa. E aspecto 
preventivo aki ta locual t’e vision di SVb y Gobierno pa contribui 
n’e Salud Mental di su empleadonan, busca ayudo prome cu un 
situacion escala t’e mihor forma di prevencion. 

Di e forma aki SVb ta sigui aporta n’e bienestar di su empleado 
y funcionarionan publico na bienestar di comunidad. 



Smtonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

RxPro apoycmdo e Asociacion di Famaceuticonan di Caribe 


DIASABRA 19 

mei y diadomingo 
20 mei, a tuma 
luga na Renaissance 
Convention Center 
e ‘Spring Meeting 
2018’ di e Asociacion 
di Farmaceuticonan di 
Caribe. E aña aki cu 
e tema di Caribbean 
pharmacy on the move 
to innovation’. 

Manera sponsor di 
evento aki, Gamma 
tabata presente 

representando su 
software pa boticanan, 
cual ta RxPro. RxPro ta 
un sistema completo di 
AIS pa distribuimento 
di medicina cu of sin 
prescripcion, cu tur 
funcion necesario y cu 
un sistema di control 
medico completo. E 
software robusto aki ta 
wordo uza na Aruba, 
Curacao y St. Maarten, 
unda cu Gamma ta 
adapta e software 
specificamente na 
cada pais individual. 
Gamma, den 

colaboracion cu Botica 
di Servicio, a duna un 
demostracion na Botica 


di Servicio Maria 
pa e bishitantenan 
di diferente parti di 
Caribe cu a bin pa 
e evento aki. Na e 
demostracion aki e 
bishitantenan por a 
wak e Baxter machine 
y con e esaki ta traha 
conhuntamente 
cu e modulo di 
distribuimento 
di e software di 
Gamma, RxPro, pa 
e distribuimento 

eficiente di 

medicamento na 

Aruba. 

Den parti di atardi 
riba diasabra, Ralph 
Brion, Pharmacist di 
Botica di Servicio, a 
duna un presentacion 
na esnan presente 
na Renaissance 

Convention 
Center tocante e 
distribuimento di 
medicamento na 
Aruba y con esald ta 
mehorando e calidad 
di cuido na Aruba. 
Riba diadomingo 
Koos Veel, Managing 
Director di Gamma, 
conhuntamente cu 


Ate Mulder, Senior 
Managing Pharmacist 
di Botica di Servicio, 
a tene un presentacion 
tocante e retonan 


cu boticanan por 
encontra y con 
tecnologia por ofrece 
solucion pa esakinan. 
Mas specificamente 
nan a splica tocante e 
modulonan di RxPro 
cu ta e E-prescription 
y e Diabetes module. 


Gamma IT Solutions 
ta gradici e Asociacion 
di Farmaceuticonan 
di Caribe pa e 
oportunidad di ta 
sponsor y participa 
den e evento aki. 

Minster Otmar Oduber: 

"No tin ningun destaho a tuma lugar, locual cu a tuma 
lugar ta un RFI (Request For Information)" 


DEN CUADRO di e bishitanan regular cu ta haci na diferente 
departamento cu ta cay bou di Ministerio di Infrastructura y 
Medio Ambiente, Minister Otmar Oduber a tene un reunion 
informativo un bes mas na Serlimar. 

Den e reunion aki a pone tur empleado na altura ‘update’ 
di tur locual cu ta andando den e organisacion y a brinda 
espacio pa empleadonan haci pregunta tambe pa di e forma 
aki percura cu nan ta bon informa. 

Minister Otmar Oduber dialuna mainta a reuni cu mas di 
100 empleado di Serlimar, esaki ta di 4 biaha cu ta tene 
e encuentronan aki pa informa y evita e diferente mal 
informacion cu ta wordo transmiti rond den comunidad. 
Den e diferente reunionnan aki cu a tuma lugar den pasado a 
trata e tema di e direccion cu Serlimar mester bay pa locual ta 
mihor maneho di desperdicio cu empleadonan na un forma 
habri unda cu a splicanan di e diferente proyecto y raportnan 
cu a wordo traha pa locual ta maneho di desperdicio. 

Den e proceso di Request for Infromation (RFI) a mustra cu 
ta studiando tur posibilidad cu a wordo presenta. Den cuadro 
di esaki a instrui e team di maneho pa por busca e hendenan 
di Bouldin & Lawson cu a bin Aruba pa un siman y a haci un 
raport di kico tur ta manca n’e ekipo ‘bieu’. 

Pa haya sa kico mester inverti di nobo den dje pa e por 
produci y tambe kico e por produci. Bouldin & Lawsom mes 
a participa den e RFI actual, cual ta nifica cu nan ta forma 
parti di e 21 gruponan cu a participa. 

Tambe a percura pa por tin un bista mas cla di kico ta 
responsabel financieramente, economicamente y locual cu 
comunidad lo por ta mas comodo cu ne, cual ta e proceso 
unda cu ta aden actualmente, Minister Oduber a splica. 



Den medionan di comunicacion nombernan ta wordo 
menciona di ken ta kere cu ta bay gana e destaho, sinembargo 
no tin un destaho cu a tuma lugar ainda, solamente un RFI. 
Tur hende cu a participa a haya oportunidad pa bisa kico t’e 
producto cu nan tin pa ofrece pa soluciona Aruba su reto cu 
maneho di desperdicio. 

Mester menciona cu esnan cu ta trece informacion dilanti pa 
deliberadamente mal informa comunidad ta falta respet na 
expertonan di diferente departamento cu tin hopi expericia 
den e procesonan aki, pasobra resultado y recomendacionan 
cu e expertonan a trece dilanti den raport, ta locual cu ta 
wordo sigui actualmente, Minister Oduber a termina bisando. 

Hendrik Tevreden B.sc., Parlannentario di MEP: 

Aruba no solamenle tin di sali for di crisis, nos tin di 
percura pa cambia e mentalidad cu a hinca nos aden 


PARLAMENTARIONAN di oposicion ta den un racha pa 
instiga nos ciudadanonan cu informacionnan for di contexto. 
Sinembargo ora cu bo pone atencion na tur e raportnan 
financiero di instancianan imparcial, bo ta nota e mes liña den 
tur di nan. Tur ta indica cu Aruba a yega n’e crisis financiero aki 
pa motibo di falta di liderasgo serio y responsabel y tambe na 
falta di control di fraccion di AYP den Parlamento e tempo ey. 
Por conclui cu Gabinete Eman a laga afor dos punto principal 
ora ta trata na logra un desaroyo sostenibel: 1. Enfoque riba 
nos hendenan pa nan tin un adelanto duradero y real, y 2. un 
finansa publico saludabel. E maneho aki a wordo confirma ora 
cu Eman a propaga ‘ban un tiki mas den rood’, segun Hendrik 
Tevreden, miembro di MEP. 

Finansa publico saludabel 

E vision di Gabinete Wever - Croes I ta diferente. Uno cu ta 
enfoca riba un finansa publico saludabel y reduccion di e debe cu 
a ser hereda, y tambe unda cu e hende lo tin un adelanto social, 
pero mas importante uno cu ta enfoca pa cambia e mentalidad 
cu a permiti nos yega te aki. Con ta logra esaki? 

Bo ta logra esaki netamente ora bo inverti den nos hendenan. 
Ora cu nos ta papia di recupera un nivel saludabel den nos 
finansa publico, e aumento di 1% di BAZV y e 1.5% pa paga 
proyectonan PPP no tin di t’e unico ahustenan pa saca nos di e 
cataclismo aki. 

Nos inversion den e ser humano, pa kibra e ciclo di ta dependiente 
y bira mas autonomo t’e cambio den mentalidad y ahuste 
primordial cu nos pais mester. Un cambio den mentalidad ta e 
yabi pa sali di e problemanan aki, y pa no ripitinan den futuro. 
Tumando pasonan responsabel nos ta percura pa Aruba drenta 
den un era unda cu nos situacion economico lo stabilisa y 
conhunto ofrece oportunidad husto pa nos ciudadanonan. 


Segun Hendrik Tevreden, gremionan comercial, sindicatonan y 
otro organisacionan tin di haci uso di e oportunidad pa bin hunto 
y colabora cu Gobierno, pa pensa apesar di e circunstancianan 
extremo hereda, riba incentivanan y otro metodonan cu lo 
contribui pa garantisa un crecemento pa cada un trahador y 
ciudadano. 

E problemanan ta grandi E problemanan cu nos a hereda di 
Gabinete Eman ta grandi, y nan lo wordo resolvi solamente cu si 
como pais nos percura pa tin un mentalidad diferente. 

“Ora cu mi nota e politica di instigacion cu partido AVP ta 
practicando, uno di maniobra cu informacion pa laga pasa cu 
nan a laga Aruba den un situacion financiero y social aceptabel, 
mi ta haya necesario pa remarca cu nan ta hopi desespera como 
partido y e cambio di liderasgo cu a wordo anuncia durante cu 
Eman no a haya su gusto na september, tin di yega mas pronto 
posibel pa nan. 

Aruba mester di lidernan sea den oposicion, Gobierno of 
gremionan, cu un mentalidad fresco y diferente pa nos por 
recobra nos libertad financiero, un avance socio-economico 


duradero y union patriotico transcendental. 

Ta p’e motibo aki nos tin di educa y propaga un manera di pensa y 
mentalidad diferente den nos comunidad. Uno cu ta enfoca riba 
union, inovacion y madurez politico”, segun Hendrik Tevreden. 

Tin solucion 

Apesar cu e ahustenan ta pa e.o. atende cu pagonan di 
proyectonan PPP di Awg. 80.5 miyon. Gobierno Wever - Croes 
I di un principio caba a corta den su propio gastonan. 

Un ehempel bibo t’esun di bureau di Minister Presidente actual 
cu ta consisti di 14 persona solamente, cu ta 132 consehero 
menos cu Minister Presidente saliente. 

Cu e crisisheffing tambe lo aumenta e reparatietoeslag pa nos 
ciudadanonan por mantene nan poder di compra y tambe nos 
pensionadonan lo conoce un aumento den nan pensioen. 

For di Parlamento nos a haci e peticion pa intensifica e taslc force 
cu lo haci controlnan den tur supermercado rond di Aruba y ta 
premira cu pronto tambe lo bay amplia e canasta basico pa por 
tin un balance den prijsnan y den productonan pa pueblo por 
scoge y hiba un bida mas saludabel. 

Y ta dificil pa no remarca cu ya caba e trabounan ta andando den 
nos sector social cu e Awg. 17 miyon cu Parlamento a aproba pa 
yuda esnan den mas necesidad. 

For di Parlamento nos lo continua cumpli cu nos debernan como 
instituto corigiendo e forma di debati y di hiba control riba e 
presupuesto y otro leynan. Tur na bienestar di nos comunidad, 
segun Hendrik Tevreden. 

Maneho di desperdicio no ta un preocupacion 
di Aruba solamente sino uno global 


A TUMA nota di e 
edicion di National 
Geographic cu tin 
algun potret basta 
impactante pa locual 
ta e situacion di nos 
planeta y medio 
ambiente unda cu 
ta enfoca riba e 
pregunta ‘Planet or 
Plastic’. Como esaki 
ta un tema sumanente 
valioso pa loke t’e 
discusion actual 

tambe na Aruba ora 
cu ta trata e maneho 
di desperdicio. 
Importante pa 

menciona tambe ta cu 
e Dia Internacional di 
Medio Ambiente cu ta 
tuma lugar dia 5 di juni 
tin como tema “Beat 
Plastic Polution” e aña 
aki. 

Na Aruba nos conoce 
nos retonan pa 
locual ta maneho di 
desperdicio y nan 
efecto riba nos medio 




BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 21 May, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.36 

177.97 

2.32 

158.62 

207.54 

27.14 

20.97 

19.40 


1.78 

1.38 

178.69 

2.37 

160.07 

209.43 

27.86 

21.69 

20.12 


100.00 

1.80 

1.40 

179.49 

2.43 

161.68 

211.54 

28.66 

22.49 

20.92 


ambiente. Pe., e area di 
Parkietenbos unda cu 
pa hopi aña ta deshaci 
di sushi sin separa cual 
a conduci cu e area ald 
a crea un sero cu ta 20 
meter halto caba. 
Varios desperdicio 
n’e sitio sa haya nan 
caminda den nos 
medio ambiente. E 
sushinan aki ta bay den 
nos awanan, lilddonan 
kimico ta lek/pasa dor 
di tera y drenta nos 
awanan tambe. 

Pa locual t’e 
animalnan esaki 

tambe tin un efecto 
grandi considerando 
e efectonan di 
produccion y consumo 
excesivo pa nos 
planeta. 

Hopi biaha ta organisa 
beach cleanups pa por 
recoge e sushinan aki, 
sinembargo mester 
remarca cu esaldnan 
ta keda bin y e ta bira 
algo di trabou continuo 
di limpiesa cu mester 
wordo haci. 

E tema ald ta 
sumamente importante 
y mas importante 
cu esaki ta pa cada 
persona of ciudadano 
ta consciente di su 
actitud y di su consumo 
y e efecto di esaki. 

Ora cu nos cumpra 
algo cu ta den un baki 


di plastic of den un 
‘foam wrap’ hopi biaha 
nos no ta pensa riba 
kico ta pasa si nos tira 
esaki den bari sushi. 
Logicamente esald 
no ta disaparese 
magicamente sino e ta 
bay un otro sitio y e 
ta costa hopi placa y 
recurso pa por procesa 
sushi. 

Esey t’e parti di 
conscientisacion 
y informacion 

cu Ministerio di 
Infrastructura y Medio 
Ambiente kier trece 
dilanti. 

Pa nos ta consciente 
di nos efecto riba nos 
planeta ora nos ta 
haci uzo di recursonan 
ora cu ta cumpra 
cos, y produci cos. 
Hustamente e tema ald 
t’e tema cu National 
Geographic a toca cu 
ta duna un bista cla di 
e estado grave di nos 
planeta y di locual nos 
mes como Arubiano ta 
forma parti di dje. 

Ta invita tur hende pa 
tuma nota di e edicion 
sumamente interesante 
aki via rednan social 
via di diferente 
websites pa por haya 
mas informacion. Foto: 
Cortesia di National 
Geographic 



Mainta 

Chill t'e cerbes oficial di Caribbean Sea Jazz Festival 2018 


E AÑA aki riba dianan 2 1 y 22 di 
september lo tuma lugar un biaha 
mas Caribbean Sea Jazz Festival 
Aruba 2018. Den e festival aki lo 
conta cu artistanan internacional 
y local, kendenan lo pone tur 
hende disfruta di Caribbean Sea 
Jazz Festival Aruba. Cerbes Chill 
lo forma parti den e di 12 edicion 
festival. 

E di 12 edicion di Caribbean Sea 
Jazz Festival Aruba lo tuma lugar 
na Renaissance Festival Plaza. 

Dia 21 di september lo conta cu 
cantantenan grandi den diferente 
genero di musica, unda cu lo conta 
cu e cantante di Vallenato Jorge 
Celedon. Tambe lo ta presente riba 
e dia aki e grupo femenino di Cuba, 
Anacaona, cu den pasado a bishita 
Aruba y a forma den Caribbean Sea 
Jazz Festival Aruba. 

Den e genero di Jazz tur hende 
lo por disfruta di e canticanan di 
Althea Rene y e banda local cu lo 
ta presente e anochi ald ta Havan 


Vieja All Stars. 

Diasabra anochi e ambiente 
di Caribbean Sea Jazz Festival 
Aruba lo continua cu artistanan 
internacional, manera Kathy Sledge 
di e famoso banda Sister Slegde, 
Di Mongo cu ta un trio forma pa 
Directie, Montis y Goudsmit. 
Tambe lo ta presente e banda di 
Rock famoso di Hulanda, esta Di- 
Rect. E anochi aki Yellow Jackets y 
Erick Darius cu su banda lo pone 
tur hende disfruta di e canticanan 
di Jazz, R&B, Hip Hop y Pop. 

Cerbes Chill ta contento di forma 
un biaha mas na un festival grandi 
manera Caribbean Sea Jazz Festival 
Aruba 2018. Nan ta invita tur 
hende pa busca nan ticket p’asina 
bin disfruta di e festival dianan 
21 y 22 di september. Pa obtene 
carchinan trempan por haya esalci 
unicamente via e website www. 
caribbeanseajazz.com, cual lo ta 
obtenibel desde 30 di juni proximo. 



ruba 


renaissa 

Aruba Symphony Festival tin mester di bo ayudo 

Scirbi pa Clyde Harms 


CONTRARIO n’e otro festivalnan na Aruba cu ta financia 
pa negoshinan cu interes comercial, Aruba Symphony Festival 
(ASF) ta funciona cu un presupuesto masha childto. Y contrario 
n’e otro festivalnan cu ta cobra prijsnan enorme pa entrada, 
ASF no ta cobra pa mayoria di su conciertonan, pasobra su meta 
principal ta pa haci musica contemporaneo y clasico acesibel pa 
tur hende. 

Cu “clasico” nos no kier men solamente Beethoven, Mozart , 
etc., pero tur musica cu a sobrebibi pasamento di tempo. P.e., 
hopi piesa di Beatles, Astor Piazzola, Simon Diaz, Ernesto 
Lecuona, Bob Marley, Aldemaro Romero, etc. 

Den añanan anterior ASF a ricibi ayudo financiero di empresa 
y institucionnan cu a reconoce e balor cultural, educativo y 
social cu ASF ta trece na nos isla. P.e., UNOCA a contribui 
generosamente pa cubri gastonan di uzo di Cas di Cultura; e 
rumannan Perret-Gentil (Blue) y sr. Franz Sydow (Isla Bonita) 
a regala hospedahe na nan condominionan pa hopi master y 
coordinador. 

E aña aki, e aumento di costo ta asina halto cu ASF ta haya 
su mes den un situacion cu e mester pidi ayudo di henter e 
comunidad Arubano. 

Con abo por yuda? Un di e gastonan grandi di ASF ta hospedahe 
p’e studiante y maestronan. Si djis 30 famia ofrece di tuma un 
of dos studiante den nan cas durante e Festival, esaki lo yuda 
ASF enormemente. 

Kico dunamento di hospedahe na un participante ta encera? 
Flospedahe ta encera cu e participante ta haya un cama, kamber 
y baño limpi. 

E huesped mes mester drecha su cama y mantene su kamber 
y baño limpi y na ordo. Si na algun ocasion e famia anfitrion 
kier invita e huesped pa come cu nan, esaki ta un decision di e 
famia anfitrion cu seguramente lo wordo aprecia y nos ta urgi 
e anfitrionnan mezcla cu nan huesped mas hopi posibel. Pero 


e famia anfitrion no tin obligacion pa prepara cuminda p’e 
huesped. Mayoria di e participantenan lo ta di Merca, diferente 
estado, y varios lo ta originalmente di America Latina. Nan ta 
yega Aruba dia 19 di juli y nan ta bolbe nan pais dia 30 di juli. 

Dunamento di hospedahe na un musico hoben ta un experiencia 
hopi gratificante p’e famia. E ta crea un oportunidad unico pa 
experencia un otro cultura y establece un amistad cu por dura 
bida largo. Ken sa, e huesped musico internacional algun dia 
por ta un musico di fama mundial. 

Pa mayoria di studiante, nan participacion den Aruba Symphony 
Festival ta un soño cu a bira realidad. Como nos ta biba riba 
un isla cu diversidad di cultura, nos tin diferente balor cultural 
pa comparti cu e musiconan hoben, incluso naturalmente nos 
cordialidad Arubiano cu ta conoci rond mundo. 

Un famia anfitrion por ta hoben of no-asina-hoben, cu yiu of 
sin yiu, no ta existi un famia anfitrion “tipico”. 

Aña pasa dos famia a ricibi musico den nan cas: Melviny Sandra 
Loefstok tabatin Edith Peña di Spaña como huesped, mientras 
cu Benjamin y Maya Romero tabatin Darwin Cosme di Puerto 
Rico cerca nan. Tur dos famia a disfruta di e experiencia y nan 
a ofrece pa tuma musico e aña aki atrobe. 

Y ya tin varios famia cu a laga sa cu nan tambe kier ricibi un of 
dos musico como huesped durante e Festival 2018. 

Como un gesto di aprecio, Aruba Symphony Festival lo regala 
cada famia anfitrion dos carchi p’e conciertonan inaugural y di 
clausura pa cual lo cobra pa entrada. E famianan anfitrion lo 
wordo reconoci tambe den e buki di programa official. 

Si abo kier sirbi como famia anfitrion pa Aruba Symphony 
Festival, por fabor contacto cu Johnny Croes na +297 592 
3762 of na johnnycroes62@gmail.com of contacta Clyde 
Harms na clydeharms@yahoo.com of +297 738 8843. 
Ora bo yuda Aruba Symphony Festival corta su gastonan, bo ta 
yuda sigura cu Festival ta keda Aruba. 

Parlamentario Sue Ann Ras (MEP) 

A keda hopi impresiona di tur loke el a 
wak y experiencia n # e Feria di Papiamento 



EN conexion cu celebracion di 15 aña di Papiamento, Fun- 
dacion Lanta Papiamento a organisa un Feria di Papiamento 
conhuntamente cu varios sponsor diasabra 19 di mei ultimo. 
N’e ocasion ey, Parlamentario Sue-Ann Ras (MEP) a bishita 
esaki y a keda hopi impresiona di tur loke el a wak y experi- 
encia. 

“Tayenami di satisfacciony orguyo, di mira tanto hende 
grandi como mucha, bin huntoy celcbra existencia di nos 
idioma Papiamentoy con e ta bibo den nos comunidad. ” 

Durante e evento, el a haya un chens di papia cu varios perso- 
na cu a acerc’e y comparti momento importante riba e tema. 

“Esaki ta un muestra cu e interes entre nos 
comunidad ta halto pa loke t’e idioma di 
Papiamento”, SueAnn Ras a sigui bisa. 



E FESTIVAL 

E celebracion aki tabata unico. E Feria di Papiamento tabata 
bon bishita y masha varia cu actividad pa tanto mucha como 
adulto; e weganan di mucha, e charla- y lesnan, e cinenan, e 
contamento di cuenta y declamacion, musica, presentacion 
di buki. E feria tabata netamente pa nos celebra e rikesa di 
nos idioma y cu realmente nos idioma Papiamento ta pre- 
sente y bon ancra den nos comunidad. 

Sin duda un actividad cu merece pa haya tur sosten y aten- 
cion, pa sigui hacie y asina inculca e amor y respet pa nos 
idioma. Sue Ann Ras a felicita e organizadornan di e festival, 
cu den wowo di e Parlamentario, mester keda existi y sigui 
anualmente. 

“E festival por conta cu mi sosten total, specialmente e aña 
aki, mirando cu Gobierno actual a proclama Aña di Papia- 
mento y mi ta sigur cu tipo di actividad asina ta trece nos 
hendenan mas cerca di e desaroyo y evolucion di Papiamento 
den tur aspecto”, Sue Ann Ras a finalisa bisando. 

Parlamentario Endy Croes ta reacciona riba Melvin Tromp: 

"Durante 8 aña bo a grita manera un "Burico Yewa" 
y bo a costa pueblo mas di 1 miyon florin" 


PARLAMENTARIO Endy Croes a 

splica cu e no sa duna mucho atencion 
na ex-Parlamentarionan fracasa y di 
peso liviano di AVP manera e.o. Melvin 
Tromp, pero rato rato lo manda señal cla 
pa nan cu nos no ta laga fastball pasa. 

Melvin Tromp den un conferencia di 
prensa di AVP recien kier desvia di tur 
locual ta actualidad y kier keda riba e 
“burico bieu” tirando lodo den tur direc- 
cion. Nos ta lamenta cu Melvin Tromp 
a perde tur su tempo den 8 aña cu el a 
sinta den Parlamento y no a haci net net 
nada. E tabata tin tur e toolnan necesa- 
rio y sa e caminda pa cana tog si e taba- 
ta tin prueba? Nos mester compronde 
pe cu e pober no a caba ni LTS y su IQ 
ta bastante abou y pues ta tristo pa un 
persona asina a strica den Parlamento di 
Aruba mas cu 1 miyon florin sin a voer 
uit net net nada. 

Melvin Tromp a bende tereno di 
pueblo 

Ta un secreto publico cu Melvin Tromp 
tambe a haya tereno na Palm Beach y 
despues a pidi un di dos tereno pa bira 
bende esaki pa hopi placa cu ruman di 
Tico Croes. 

‘De appel valt niet ver van de boom’. 
Sigur lo pidi Minister actual mediante e 
canalnan legal un investigacion y aclara- 
cion p’esaki. 

Den un otro edicion nos lo publica di- 
cho documentonan. Nos por corda e 
potret di Melvin Tromp como un verfdo 
di barco. 

Sin insulta ningun hende pasobra ver- 
fmento ta un ofishi, pero pa ilustra e 
stempel parlament anterior cu Aruba a 
conoce. Melvin Tromp no ta papia nada 
di e desaster financiero cu su Gobierno 
a laga atras. Melvin Tromp no ta splica 
pueblo cu el a grita “VOOR” pa tur e 


leynan cu a desgracia e pais aki, segun 
Endy Croes. 

Melvin Tromp a grita VOOR pa aumen- 
to di BAZV na 2 ocasion. E1 a aproba 
corupcion di Paul Croes y por corda con 
e mes na radio ta grita pa Paul sali bay 
campaña. 

Pues claramente Melvin Tromp ta pro 
corupcion di ontheffing cu e siman aki 
entrante dia 23, 24 y 25 di mei lo ta 
den Corte. 

Melvin Tromp a aproba ley di LAFT 

Melvin Tromp a aproba e deroche di 
placa cual a alcansa un record unda 93 
cen di cada florin cu drenta caha di Go- 
bierno ta comprometi na debe. 

Na 2008 esaki tabata 41.7 cen di cada 
florin. Melvin Tromp a aproba presta- 
mento pa loco unda Aruba awe ta paga 
216 miyon pa aña solamente na interes 
cual ta igual cu 600 mil pa cada dia. 
Tristo no? 

Segun Endy Croes, esaki tabata 100 mi- 
yon pa aña, 8 aña pasa. Melvin Tromp 
ta parce “happy” cu e y su lider Mike 
Eman a redobla debe di e pais aki? 
Melvin Tromp a grita “VOOR” 27 di au- 
gustus 2015 pa introduci ley di LAET y 
asina a duna CAFT bida. Melvin Tromp 
a vota VOOR pa Paul Croes keda cobra 
un salario di Minister siendo den KIA. 
Melvin Tromp a grita VOOR pa au- 
mento di tarifa di Inkomstenbelasting y 
Loonbleasting for di 2012. Tromp a gri- 
ta VOOR y aproba aumento di Grond- 
belasting cu 15% di balor di propie- 
dad desde 2012. Melvin Tromp a grita 
VOOR y a aproba pa claba pueblo e au- 
mento di edad di pensioen di 60 pa 65 
aña. E1 a a grita VOOR y a aproba au- 
mento di prima di pensioen obligatorio 
for di januari 2013, Endy Croes a sigui 
splica. 



Melvin Tromp PRO ladronicia di 
tereno 

Melvin Tromp a grita VOOR y a aproba 
aumento di prima di AOV cu 2%. E1 a 
aproba pa Gobierno malgasta 89 miyon 
den voorlichting en promotie unda su 
amigonan di Tera Group y PAXI di Pat- 
rick Paskel a strica miyones. 

Melvin Tromp a aproba pa su Gobierno 
a malgasta 112 miyon na deskundig ad- 
vies pa abogadonan amigo di partido. 
Melvin Tromp ta pro e presunto escan- 
dalo di siglo cu pronto lo ta den pub- 
liciad alrespecto ladronicia y corupcion 
di marca mayor di tereno entre su ami- 
gonan (Leoncita y Benny) pa nombra 
algun. Asina nos tin hopi mas cu por 
ilustra ki sorto di Parlamentario Aruba 
tabatin ultimo 8 añanan, kendenan ta- 
bata baila riba e musica cu Mike Eman 
tabata toca den Cocolishi. 

Pronto lo nos bin cu un carta unda Mel- 
vin Tromp manera un “chupado fini” 
ta pidi e Gobierno actual pa no mande 
traha pero lagu’e sigui cobra overbrug- 
gingstoelage. Esta dushi bida e meneer 
aki kier tin? Sinonimo di Melvin Tromp 
ta un Parlamentario “analfabetico”, se- 
gun Endy Croes di MEP. 










Diamars, 22 Mei 2018 


AWEMainta 


25 



E feria di Papiamento tabata fantastico! 
Plaza Padu y becindario yen di hende, 
yen di dushi ambiente for di 4 or atardi 
caba te cu 10 or anochi. Un programa 
full cu nos artistanan chikito te grandi 
cu nan expresionnan den nan cantica na 
nos dushi idioma Papiamento! 

Nos por bisa cu nos Papiamento tin ro- 
sea ainda, su curason ta bati keto bay! 
Ta solamente su prome 15 añanan des- 
de cu el a wordo oficializa, pero e ta bas- 
tante fuerte tog. 

Tur e bishitantenan a goza di un feria 
yen di bida y color. Nos chikitonan a 
goza den nan dino jump, pero a goza 
mas hopi di tur e weganan di antes, jule 
etc. Y no pa lubida e Hersengymnastiek. 
Nos no a haya chens di a bay dal un 
keiro na tur e dushi actividadnan cu ta- 
batin, nos tabata sinta na nos mesa di 
benta di buki, banda di Nico y su colega 
di Boekhandel Van Dorp. 

Nos a dorna nos mesa cu nos bukinan 
“Sigui....duna pa inspira” y nos colec- 
shon di poema den e buld “Poemanan di 
Ruthy”. Nos tabatin dos bunita poema, 
“Mi lenga materno” y “Aruba” tambe 
disponibel riba un formato di postcard 
p’esnan cu ta desea di tin esey n’e forma 
diferente ey, y/of manda esaki como un 
postcard pa un of otro persona of famia 
den exterior y demostra asina cu nos Pa- 
piamento ta wordo usa den formanan 
positivo y bunita. 


Bon dia yen 
di alegria 

Scirbi pa Ruthy"Lady 
Ruth // Vrieswijk-Bergen 



Lady Ruth a bin den pasado caba cu su 
bunita postcard tempo di Aruba Jazz 
Festival cu su tres poemanan di jazz na 
ingles p’e turistanan cu a cay na bon 
tera. Nos ta gusta crea cosnan bunita 
nobo den nos arte di scirbimento. Taba- 
tin actividad tambe di duna algun les y 
of contamento di storia na Papiamento 
den e di dos piso di e edificio Cosecha y 
tambe a comprende cu a pasa un of otro 
pelicula y of documentario na nos dushi 
idioma Papiamento. 

Nos a nota amigo Etly Lasten cu su gru- 
po amigo di e personanan cu ta prac- 
tica Thai Chi, pa keda mantene un ba- 
lans den un bon salud. Esaki ta un bon 
ehempel pa nos tur tin nos mesun ba- 
lans, tambe den nos expresionnan na 
Papiamento, sigur cu si, asina mes cu 
nos ta un isla multicultural cu ta papia 
varios idioma. 

Ta di aplaudi esnan di afor cu ta haci 
nan best pa papia y comprende nos 
lenga materno Papiamento. Tin cu ta 
comprende, pero no ta tribi papi’e. Cu e 
palabra “papi’e” mes mi ta pega, papie 
of papje podise no ta existi pero si ta 
wordo usa. 

Of e ta wordo usa hopi caba, pero ta Lady 
Ruth no sa con pa scirbi’e. Uffffff..... 
petje af pa tur esnan cu tin nan diploma 
y of certificado di Papiamento y cu por 
duna otronan les den dje. 

Nos tin cu duna Cesar loke ta di 
Cesar,nos ta felicita sra. Bertha Wolff 



ku a fungi como un tremendo maes- 
tra di ceremonia, guiando e programa 
cana vlot sin ningun buraco. Lady Ruth 
tambe tabata di recita dos poema, pero 
den drukte di hopi hende n’e mesanan 
di buki y un programa completamente 
yena cada minuut, nos a skip e e biaha 
aki. 

Pabien na sra. Joyce Pereira y comision 
organisador y tur cu a duna un man pa 
a realisa e tremendo feria di Papiamento 
aki! 

Nos ta termina nos relato cu e informa- 
cion cu ya e ticketnan pa e One woman 
show “Alegria di Ruthy #2” ta obteni- 
bel na Boekhandel Van Dorp y den fin 
di siman serca miembronan scout di 
gruponan Santanero Dakota, Kimball 
O’Hara Piedra Plat y San Dominico 
Noord pa solamente afls. 15,- pa uno - 
Yuda nos duna bek na Scouting, pa cu- 
bri e.o. nan materialnan necesario. 

Nos tin te awor yudanza di Unoca p’e 
sala, PWC, Aruba Bank y WEB NV p’e 
musiconan. Nos tin ainda habri e artist- 
fee p’e bailadornan, e power point mak- 
er y e hairdresser. Danki pa kere den 
nos, cu nos por bolbe comparti di nos 
talentonan cu hopi amor y carino! Un 
show positivo cu musica, canto, baile y 
poesia den e tema di Scouting p’asina 
celebra Ruthy su casi 35 aña den scout- 
ing. Danki p’e atencion y cooperacion y 
pasa un bon dia yen di alegria !!! 

Den un debut sensacional 

Estrella ta gana 2-0 di Britannia 



A spera cu e wega aki lo a bay ta un hopi habri, basta 
ofensivo, ya cu ta trata di dos ekipo cu ta toca bala, arma 
atakenan, bayendo dilanti. 

Wega ta habri cu Britannia tirando den atake di biaha, 
Estrella no ta warda tambe ta responde cu atake di nan 
mes, pero no lolce nos tin custumber di wak di e ‘Nara- 
njadanan’, nan no a arma wega cu pasenshi, for di atras, 
via nan medio campo, nan estilo tabata mas bien tira 
dilanti di biaha inicialmente pa un hungado specifico, 
Jean-Pierre van der Linden, p’asina e core na velocidad 
halto bay dilanti, desequilibrando e defensa di e Puman- 
an. 

Ironicamente ta Britannia a haya e prome gran chens di 
gol na minuut 3 despues di un cabesazo den palo di gol 
di Luis Murillo for di un tiro di skina di Jonathan Ruiz, 
asina mes, di biaha despues di e rebote e bala a yega den 
pia di van der Linden pa un sprint peligroso cu chens di 
gol riba banda robes di veld, un wega di banda pa banda 
n’e altura ey. 


E pregunta tabata cu tur e coremento aki ta con lo bay 
wanta e ritmo alci? Especialmente pa van der Linden, cu 
basta tempo sin hunga n’e nivel aki, apesar di e training- 
nan cu e cuadro. Ta di menciona tambe cu Estrella tabata 
sin nan estelar goleador Hugo Robert den e wega aki. 

E oncena di Santa Cruz no a para niun rato, a sigui tira 
bala dilanti y core na gran velocidad, esey tabata nan 
tactica p’e wega aki n’e punto ey. Estrella a cuminsa haya 
chens tambe for di “set pieces”, tiro di skina y tiro liber 
nan, unda cu David Dubero y Pancho Croes ta hopi efec- 
tivo den aire. 

Britannia a opta pa bay den contra atalce na hopi instan- 
cia, esey tambe danki n’e pase di bala eratico di Estrella 
den e prome mita alci. Britannia tabata haya yegada, pero 
no ta tambe cu nan tabata sin Luis Estrada den nan alin- 
eacion, piesa clave den un wega grandi asina. Nan otro 
hungado y goleado estelar Sebastian Montoya tampoco 
no tabata su mes den e wega aki, e tabata falta tolce, hopi 
toke di bala. 


Sigui na pagina 27 > 


















Cu tur e intercepcion efectivo di Britannia debi n’e in- 
consistencia di e pasenan di Estrella, e oncena di Piedra 
Plat cu yegada cu tur, tabata falta pa concreta gol, ehem- 
pel di esey ta na minuut 26 unda cu Luis Murillo a faya 
di anota ora cu un bala a keda los den e area chika di 
Estrella, ta just pusha e mester a pusha e bala ey aden, 
e historia lo tabata diferente, apesar di e mas yegada y 
chensnan y dominio leve di Estrella, hasta un tiro di van 
der Linden cu a dal den palo cu a salba Britannia, asina 
mes halftime a bay aden sin gol. 

Den di dos tempo a cuminsa cu Britannia cu mas inicia- 
tiva, pero bon defendi pa Estrella, e oncena di Papilon a 
cuminsa haci mas pressing riba tambe cortando e inicia- 
tiva ey di Britannia. Despues por a hasta wak cu Estrella 
a cuminsa organisa su mes cu mas circulacion di bala, 
mas posecion di medio campo, cu mas envolvimento di 
Phaedrick Baromeo, awor cu mihor distribucion di pas- 
enan. 

Britannia tambe a organisa su mes diferente enbista di e 
cambio den e wega di Estrella, Reinier Paraez a cuminsa 
bira mas protagonista pa su elcipo. Un wega tactico inte- 
resante sin duda, pero ta Estrella tabata pusha e boton 
nan. 

Cu tur e esfuerzo grandi di Estrella te cu awor den e 
wega, alfin a yega e momento di duna fruto. Na minuut 
58 David Dubero ta intercepta un bala den su linea di 
defensa y ta pasa pa Baromeo den midveld, unda e ta 
dribel largo riba hala drechi penetrando pa despues haci 
un pase cu a bay cay riba pia di un Jean-Pierre van der 
Linden cu a slide net net pa pusha e bala den gol pa haci 
e wega 1-0 pa Estrella, ta manera un alivio grandi pa 


un trabou descumunal cu porfin a paga dividendo pa e 
ekipo oranjo, 

Van de Linden cu no por a contene su mes a hasta kita 
su camiseta dilanti di e fanaticada di Estrella sinta den 
tribunanan pariba, un emocion enorme y un carchi geel 
tambe for di arbitro De Leca. 

Cu e anotacion alci, Estrella a cuminsa lora bala na nan 
style, bon rotacion, bon pase, nan wega tabata vigente. 
Na minuut 72 ta unda cu Jean-Pierre van der Linden a 
consagra su mes den e wega aki, ora el a haya un bala net 
pafo di area penal, pa despues los un tiro largo y spectac- 
ular pa bati e portero di Britannia pa haci e wega 2-0 pa 
Estrella, casi van der Linden no por a ni celebra ya cu su 
pianan no a duna mas, abou el a keda, ta su compañero- 
nan di elcipo a lante y hise den laira, pa despues ‘Eerste 
Hulp” bin buske riba cancha, su anochi a caba, pero el a 
caba den gloria. 

Pero ironicamento ta den e ultimo minuutnan alci di 
wega Britannia a haya dos chens clave pa corta bentaha 
y hasta pa empata e wega. Ironia, si, pasobra Estrella 
a domina e wega den e segundo tempo, pero Britannia 
hungando menos por tabata empata riba e ‘score board’. 
Estrella a gana na final 2-0, nan a logra e prome tres pun- 
tonan di e play-off aki, mereci, pero tambe alivia. 

Nos ‘man of the match’ ta sin duda Jean-Pierre van der 
Linden, esaki tabata su wega, un debut di oro. Britan- 
nia lo mester bay bek na borchi pa wak kico a bay fout, 
pero tambe pa realisa con serca tambe nan tabata di parti 
punto cu Estrella, tin biaha ainda nan falta pa lcere mas 
den nan mes. 

Deporte 

Den prome wega di play-off 


Dakota ta perde 1 -0 contra Nacn 



DEN e lenguahe 
Ingles tin un dicho 
cu ta bisa: “It’s bet- 
ter to work smarter 
than work hard- 
er”, esey tabata 
e storia di e 
wega aki. 

Nacional den e 
wega aki a de- 
mostra atrobe 
cu pa tin pasta di 
campeon mester sa 
di hunga un wega di 
‘Pasenshi, Pensamento 
y Probechando di opor- 
tunidad’ ora nan presenta 
bo dilanti, esey ta eficiencia, esey 
ta Nacional. 

E wega a cuminsa manera 
a spera, cu Dakota tirando 
den atake, explorando nan 
velocidad pa ataka riba e 
dos halanan cu nan talentoso 
punteronan Ricky Hodge, Sher- 
man Monticeuex y Keanu Maduro. Tira 
y core, ataka na linea, cruza bala, crea 
oportunidad di gol nan, tur esey Da- 
kota a haci, y nan a haci’e bon. Nan no 
tabatin mester di crea for di patras y 
pasando den e medio campo di Nacio- 
nal y e hombernan di hero, entre nan e 
capitan Valdo Leocadio. 

Evitando bataya pa medio campo ta 
loke bo ta haci hungando contra e Drag- 
onnan, pasobra esey ta nan forsa, y cu e 
velocidad cu Dakota tin, pakico no? 


Na e punto ey tambe hasta 
tabatin un par di momen- 
tonan di frustracion entre 
e mesun hungadonan Na- 
cionalista net promer cu 
halftime. 

Den e ultimo minuutnan 
di e mita Nacional a cum- 
insa drenta mas den e wega, 
pero, t’asina tambe halftime 
a bay aden cu e marcador di 
0-0, Nacional mes no por a kere 
nan suerte, Dakota cu e wega di 
posesion 60%-40%, cu hopi mas 
chens di gol, pero pa Nacional no 
ta cuestion di suerte, nan semper 
tin un plan di wega, e plan cu nan 
ta comprende ‘door en door’. 

E di dos tempo a cuminsa di bi- 
aha cu Nacional tirando den atake, ta 
manera nan a planea pa bay purba algo 
diferente pa sorprende Dakota, astuto 
den tur sentido di palabra, pero, alabes 
tambe un accion di madurez. Na min- 
uut 46 un atake directo di pase largo 
di Nacional casi a anota, Dakota a re- 
sponde di biaha cu na mes atake, ta 
manera Nacional a warda p’e momento 
aki, pasobra den un counter, despues di 
e counter di Dakota, serka di minuut 
47, Edward Clarissa cu un pase largo 
atrobe net riba cabes di Charles de La 
Cruz cu ya tabata coriendo pa direccion 

Sigui na pagina 29 > 


Dakota a domina den e prome tempo di 
wega, nan a ataka y penetra, nan a crea 
hopi chens di gol, pero, nan no a con- 
creta! Nacional no a haya hopi di e bala 
den e prome mita, claro, si Dakota a 
sconde e bala for di nan, cu menos pos- 
esion cu Dakota, y hopi menos yegada 
y chens pa anota. Nacional nan prome 
atake di peligro a yega te na minuut 30 
y tambe nan prome tiro di skina, com- 
para esey cu 5 tiro di skina di Dakota te 
cu n’e punto ey y tambe un mei dozijn 
di chens di gol. 

>nal apesar di un 



contrario, a baha e bala riba su cabes laga e bala bons den 
careda pa despues fusila un David Abdul cu tabata saliendo, 
un momento briyante y relampago, tur cos a pasa asina liher, 
pero, ta Nacional a bay ariba 1-0, nan a gara Dakota den un 
momento di lapso mental, e Abejanan a cay den nan trampa. 

Tambe nos ta mira cu Dakota ta cuminsa retalia di biaha ora 
nan haya falta riba nan. Dakota ta sigui purba, tira bala di- 
lanti, pero contra un Nacional cu a mas bien tira mas hende 
patras pa haci bida dificil y frustra Dakota mas ainda. 

Na dado momento Nacional tabata hungado completamente 
den un schema di contra-golpi, cu Devis Oliveros y Kenroy 
Ranger wardando pa nan oportunidad pa sprint p’e otro ban- 
da. Dakota tirando mucho hende den atake a crea mas chens 
p’e oportunidad nan ey. 

Tog tabatin algun cabes frieu den Dakota, manera Paul Nick- 
enson, cu awor a sali mas den un rol di volante, p’asina yuda 
distribui bala p’e atakantenan, y tambe Ricky Hodge, cu 
a sigui traha incansablemente riba su hala drechi, creando 
oportunidadnan pa su companjeronan, manera e dobel chens 
na minuut 74 cu a bin for di Nickenson pa Hodge riba su 



super esfuerzo 



hala pa despues cu tur calmo haci un centro perfecto pa Al- 
bert Francis cu a hera e bala dilanti gol di Nacional, kizas un 
interferencia riba Francis di Benton di Nacional? Pa despues 
den e rebote, awor na banda robes cobra pa Keanu Maduro 
mandando e bala bek den e area chika, pasando dilanti tres 
hungado Dakotero. 

Mientras cu tempo ta pasando e wega a cuminsa bira hopi 
bruto mes, asina mes cu carchinan a wordo otorga den e 
transurso di wega, pero, ldzas den un wega cu ta spera ten- 
sion mester otorga carchinan mas tempran tog, si ta mucho 
tempran den wega “so be it”! Tabatin tambe hopi pushamen- 
to, manotasonan, tiramento di skop sin bala, cada bes cu tin 
fluitmento hungadonan ta rondona referee di biaha etc. 
Apesar cu e wega no tabata facil, e oficialnan a haci un bon 
trabou den e dos weganan di inauguracion di play-off, den e 
wega ald e por tabata hopi peor, e referee a evita esey, pero 
pakiko no ta mas preventivo otro biaha? 

Un bon comienso pa Nacional, tres punto, nan ta hunga den 
e siguiente wega contra Britannia, y Dakota, desapunta, pero 
ta un wega di seis, falta hopi ainda, nan ta hunga contra Es- 
trella den nan siguiente 

Aruba representa na Campeonato 
Continental Absoluto na Uruguay 


FEDERACION di Ajedrez di Aruba, ta manda su 
hungador hoben Ilya Stetsenko p’e Campeonato 
Continental Absoluto de las Americas cu e aña aki lo 
tuma lugar na Montevideo, Uruguay. 

Apertura di e Campeonato aki lo ta diahuebs dia 31 
di mei awor. E promer rond lo start diabierne dia 1 
di juni. E ultimo rond lo wordo hunga dia 10 di juni. 
Aruba a haya di Presidente di continente Las Ameri- 
cas su wild card pa manda un representante di Aruba 
n’e evenemento aki. 

Banda di esaki, Comision di Subsidio ta subsidia par- 
cialmente e ticket di Ilya Stetsenko pa bay Uruguay. 
Na Uruguay tur gasto di Ilya lo ta cubri. 

E mihor hungadornan di continente Las Americas lo 
ta representa n’e Campeonato aki. 

E Continental normalmente ta wordo bishita dor di 
centenares di hungadornan di tur nivel. Te cu n’e mo- 
mento aki, ya tin 120 participante inscirbi caba n’e 
campeonato aki. 

E mihor Gran Maestronan di nos continente te cu e 
aficionadonan amateur tur ta representa n’e Campe- 
onato Continental aki. 

E prome 4 hungador cu termina mas halto lo clasifi- 
ca pa Copa Mundial FIDE cu ta parti di cyclo di 
Campeonato Mundial. 

Un total di 11 rond lo wordo hunga. Cada hungador 
ta haya 90 minuut p’e prome 40 zetnan y despues 
cada uno ta haya 30 minuut extra pa termina nan 
partido. 

Lo tin un incremento di 30 seconde despues di cada 
zet cuminzando cu e promer zet. 

Lo tin premio efectivo p’e prome 14 lugarnan. 

Nos ta desea Ilya Stetsenko tur clase di exito n’e 
Campeonato aki y ta spera cu e lo haya hopi expe- 
riencia hungando di e mihornann di nos continente. 



Awe diamars Amadee Nicolaas den 
Time Out despues di su hasanja den 
trialthon na Corsow No perde 

Taekwondo a gana 4 Oro y 1 Brons den Surinam Open 







DIASABRA a tuma lugar e Surinam Open na Paramar- 
ibo den congreshall y Aruba a participa cu 6 atleta. E 
biaha aki Corsou, Frans Guyana, Surinam y Aruba a 
participa riba dos veld. E evento a cuminsa pa 10’or di 
mainta y a usa e sistema electronico Generation 2 riba 
tur dos veld. 

E uso di e sistema Generation 2 a haci cu e evento a bay 
liher y sin complicacion. Aruba a participa cu 6 atleta di 
cual 3 ta Cadet, 2 ta Junior y 1 ta Adulto. 

Danon Delamore a perde su prome pelea contra di An- 
drew Ajodhia di Frans Guyana. 

Joshua Klabér a gana su prome pelea contra di Damien 
Ligneel di Frans Guyana, despues a perde contra di 
Corentin Gnofam di Frans Guyana y a keda na di tres 
lugar. 

Rasheed Lowe a gana Keensley Afonseowa di Frans 
Guyana, despues a gana Neville Yngaard di Surinam 
pa despues gana Oro for di Mohan Gros Desormaux di 
Frans Guyana. 

Hakeem Lowe a gana prome pelea contra di Jair Jagroep 
di Surinam, despues a gana Kylian Dorilas di Frans Guy- 
ana pa despues gana e final contra di Shadeon Donker 
di Corsou. 

Záhyon Klabér a gana su prome pelea contra di Guiller- 
mo Ys di Surinam, despues a gana Oro contra di Germer 
Altmann di Surinam. 

Jourdé Klabér a gana su prome pelea contra di Ericson 
LieKwie Sjoe di Surinam, despues a gana den final con- 
tra di Damiso Rustbeld di Surinam. 

Awor lo sigui cu e preparacion p’e Europa Tour 2018. 

FC Porto ta habri Playoff riba bon pia ganando RCS 



DIADOMINGO 20 di mei 2018 a inicia den 
Compleho Deportivo Guillermo P Trinidad e playoff 
2017/2018 di Futbol Division Uno. 

Riba e schedule mester tabata tin dos wega caminda 
den e prome wega pa 6or pm FC Porto a topa RCS 
(Racing Club Savaneta) y caminda den e di dos en- 
cuentro mester a topa otro Brazil Jrs vs United, mi- 
rando cu e ekipo di Brazil Jrs ta den celebracion di nan 
60 aña di existencia a haci cambio di e wega ey cual lo 
tuma luga diamars 22 di mei den Stadion Frans Figa- 
roa na Noord pa exactamente 8or pm. 

Nos mester bisa den e prome 45’ nan di wega ambos 
ekipo a crea algun oportunidad, caminda cu pa ser ex- 
acto na di 11’ di wega ta e homber peligroso di FC 
Porto ta logra habri e marcador den persona di Chur- 
mey Leon #10 riba su camiseta pa manda su ekipo 
ariba 1-0. 

Den un atake di e ekipo di FC Porto riba un hugada 
poco bruto e hungador Churmey Leon ta lceda lesiona 
y mester a bandona e wega. Cu FC Porto ariba 1 -0 riba 
e marcador ta bay sosiego. 

Den e di dos parti di wega e ekipo di FC Porto ta crea 
poco mas chens di gol y ta na di 65’ di wega Daniel 
Tromp #8 ta logra score un gol mas pa amplia e score 
na 2-0. 

E ekipo di Savaneta ta haya algun bon chens pa corta 
bentaha pero no por a concretisa. 

Den e parti final di wega pa ser exacto na di 81’ di 
wega Antonio Lopez #4 ta score pa asina bay ariba 
3-0. E ekipo di FC Porto no a basila y a sigui ataca po- 
niendo presion riba nan contrincante y ta amplia na di 
83’ di wega pa medio di Winston Helder #6 pa haci e 
wega 4-0. 

FC Porto a sa di probecha riba e fayonan di e ekipo di 
RCS cu a bay hunga den defensa y ta un biaha mas ta 
Daniel Tromp #8 ta bolbe score pa asina pone un gol 
mas riba su nomber pa manda su eldpo ariba comoda- 
mente 5-0. 

Y cu e score di 5-0 e ekipo di FC Porto ta habri e play- 
off riba un bon pia. E wega a wordo dirigi pa Alexander 
Simmon y asisti pa B. Luclcer y V Ridderstaat. 

Tri-atletanan di Aruba a hasi un tremendo papel 
den e Miami Caribbean Age Group Championship 

na Florida cu dos prome lugar. 





DIADOMINGO ultimo un delegacion den e deporte 
di triathlon a biaha pa Miami estado, Florida unda a 
tuma lugar e Caribbbean Miami Caribbean Age Group 
Championship. Nos tri-atletanan Giannon Eights, Lin- 
da Smit, Sandra Postma y Lucien Dirksz a representa 
Aruba den un competencia internacional ya conoci pa 
nan. 

Mester bisa cu e atletanan di Aruba a haci un tremen- 
do papel unda Giannon Eights a gana e prome lugar 
overall den e competencia y e tri-atleta veterano Luc- 
ien Dirlcsz cu tambe a sa na conkista e prome lugar 
den su categoria. E atletanan femenino Linda Smith 
y Sandra Postma a keda na un di 2 y 3 lugar overall 
den e competencia aki. Na banda di e atletanan aki 
tabata tin un otro atleta local cu tambe a haci un tre- 
mendo trabou esta, Bincho Mansur cu a sali na un di 4 
lugar den su categoria. Mester bisa aserca cu tabata tin 
mal tempo cu hopi awacero unda a schuif e careda pa 
20 min. Esaki sinembargo no a stroba e delegacion di 
Aruba presta bon. Un super pabien na Aruba Triathlon 
Association coach Glennon Eights y na tur e atletanan 
cu e tremendo logro. 

Stichting Sportsubsidie Aruba a subsidia e biahe di e 
atletanan Giannon Eights, Linda Smit, Sandra Postma 
y Lucien Dirksz pa representa Aruba den un compe- 
tencia internacional na Florida. 

Cumprando weganan di Lotto, e Loteria di Aruba bo ta 
contribui na deporte riba nos isla. Meta di e fundacion 
ta pa organisa loteria, cambia bida di su hungadonan y 
na mes momento inverti den deporte local pa medio di 
donacionnan na e Stichting Sportsubsidie Aruba. 

Lotto ta felicita e delegacion di Brazil Taekwondo 
cu a gana 4 medoya di Oro y 1 Brons na Surinam 




RECIENTEMENTE un delegacion di Brazil Taekwondo 
a biaha pa Surinam unda nan a participa na e Surinam 
Open na Paramaribo. E delegacion consisti di 6 atleta a 
bataya contra di Corsou, Frans Guyana, Surinam pa e 
premio maximo. E tres atletanan di Cadet, 2 di Junior y 
1 di Adulto tabata cla pa bataya contra e mihonan di e 
paisnan menciona. 

Mester bisa cu e peleanan tabata di bon nivel unda nos 
atletanan a topa bon peleador. E hoben Joshua Klaber 
keda na di tres lugar bon pa un medaya di Brons despues 
di a cay venci contra Guyana Frances. E hoben Rasheeed 
Lowe si a gana tur su tres peleanan contra di Frans Guy- 
ana pa asina bay cu e medaya di Oro pa Aruba. Su ru- 
man Hakeem Lowe tambe e logra medaya di Oro ora e 
tambe a mantene su invicto den e contra di Surinam, 


Guyana Frances y Corsow bon pa un prome lugar. E ho- 
ben Záhyon Klaber tambe ta gana dos pelea contra di 
contrincantenan di Surinam pa asina conkista medaya 
di Oro pa Aruba, mescos ta conta pa su ruman Jourde 
Klaber cu a sa na gana tur dos su peleanan tambe contra 
di Surinam pa asina conkista e di 4 medaya di Oro pa 
Aruba. 

Lotto semper a kere den e deporte di arte marcial unda 
cu nos atletanan cu ta practica esalci ta yena cu bon dis- 
ciplina, motivacion y sigur e gana di sigui logra cosnan 
grandi de bida despues. 

No ta pornada taekwondo sigur ta un di e deportenan 
revelacion di e ultimo cinco añanan riba nos dushi isla 
cu logronan internacional. Un pabien na Sr. Klaber y su 
muchanan cu e gran logra na Surinam. 

Un estilo di bida saludabel, 
pa un presion saludabel 



DLA 17 di mei tabata dia Mundial 
di Presion Halto, unda atencion a 
wordo poni riba e Presion. E aña aki 
Instituto Biba Saludabel y Activo 
(IBiSA) ta enfoca riba e conscienti- 
sacion di e cifra di presion y e factor- 
nan di riesgo cu por hisa e presion. 


Tin diferente factornan di riesgo cu 
por pone cu e presion ta subi. Fac- 
tornan cu no ta den nos control ta 
e edad y e parti hereditario. Factor- 
nan cu nos si tin control riba dje ta e 
peso y estilo di bida, incluyendo tur 
locual cu nos ta come y bebe, con ac- 
tivo nos ta durante dia, con ta anda 
cu preocupacion y stress di tur dia, e 
cantidad di alcohol cu ta consumi y e 
uso di Tabaco. 

Pa haci cambio den e estilo di bida 
ta mas simpel cu nos ta pensa. Fesa 
alcibou algun di e recomendacionnan 


Peso y movecion: mantene un peso 
saludabel of baha e peso excesivo. 
Estudio ta mustra cu un perdida di 
5-10 % di e peso por tin un efecto 
positivo riba e presion. Keda activo 
durante dia, evita keda sinta pa or- 
anan tras di otro y haci por lo menos 
30 pa 60 minuut di actividad fisico 
pa dia. 

Alimentacion: E ausencia di fruta y 
berdura den bo tayo tin hopi di bisa 
di bo cifra di presion, come por lo 
menos 2 cup di ber- 
dura y 2 porcion 
di fruta cada dia. 
Scohe pa grano 
completo cu 
tin den pro- 
ductonan 
integral 


(volkoren/whole grain). Uza produc- 
tonan di lechi abou den vet, baha 
man pa vet satura (vet animal) y haci 
uzo di mas vet saludabel. Por haya 
vetnan saludabel den e.o. azeta di 
olijfi, sunflower oil, canola oil, noot y 
pinda (sin salo), pisca y awacati 

Baha man pa salo: Prepara bo me- 
sun cuminda. Uza specerij fresco y 
specerij sin salo. Tene cuenta cu hopi 
saus y condimento cu ta contene can- 
tidad halto di sodium (p.e. Ketjap, 
Maggy, Adobo, bouillon). Tira bista 
riba e label di e producto pa haya sa 
e cantidad di sodium cu e ta contene. 

Fimita alcohol y uzo di tabaco: No 
bebe mas cu 1 bebida alcoholico pa 
dia si bo ta hende muher y no mas cu 
2 si bo ta hende homber, y no tur dia. 
Stop di huma! 

Pa mas informacion tocante un estilo 
di bida saludabel por tuma contacto 
cu IBiSA na tel. 582-4987 of por 
pasa libremente na Franlcrijkstraat 1, 
Oranjestad. 

Hoben di 21 aña detené pa poseshon di droga 

^ f 1 1 ^ IM I WILLEMSTAD - Dia 17 di mei alrededor di 19.44 or di 

anochi, Tim di Réspóns a kontrolá dos vehikulo ku tabata 
stashoná kantu di kaminda den área di Sabana Hundu. 
Durante di e kontról polis a haña i konfiská den un di ve- 

■ 

hikulonan un saku di pléstik ku mariwana i un arma di kan- 
■ dela ku tabata bentá abou na un distansia for di e vehikulo. 

Relashoná ku esaki polis a detené e okupante di e vehikulo 
■b ■■ j I e hómber, D.C.J., di 21 aña di edat, nasé na Kórsou, komo 

L ^ ■ sospechoso pa violashon di Lei di Opio i Arma di Kandela. 

A presentá e sospechoso dilanti un Fiskal ouksiliar ku a or- 
dená su enkarselamentu pendiente di mas investigashon. 



Tres detencion pa ladronisia cu violencia 

Ta trata di un trio Venezolano, 
di cual uno a recibi tiro di Polis 


WILLEMSTAD - Diabiérné 18 di mei 2018, alrededor 
di 22.34 or di anochi, Central di Polis a ricibi notifica- 
cion di un caso di ladronisia cu violencia cu a tuma lugar 
na un Toko den área di Muizenberg. 

Central a informa cu dos (2) hómber bou di menasa 
di arma di candela a kita pertenencia for di dos dama. 
Despues di nan acto e sopechosonan a bay for di e sitio 
den un Toyota Vitz color shinishi. 

Personal di Team di Mantencion di Orden Publico bay- 
endo n’e sitio a señala e auto Toyota Vitz color shinishi 
na cruzada Gosieweg/Schottegatweg Noord. 

Mesora e patruya a bay tras di e auto y ordená e chofer 
pa para e vehiculo. E chofer a para e auto cant’i caminda, 
pero na mes momento tres porta di e auto a habri y tres 
(3) hómber a baha for di e auto y core bay na pia. 
Mesora Polis a start un persecucion na pia tras di e tres 
hómbernan aki cual dos di nan ta cuadra cu descripcion 
di e sospechosnan cu Central di Polis a duna un rato 
prome, cu a cometé e ladronisia cu violencia. 


Durante persecucion Polis a los tiro di advertencia, pero 
e sospechosonan a sigui core. Despues Polis a los un tiro 
dirigi cu a alcansá un di e sospechosonan na su pia drechi. 
N’e momentu ey Polis a detené dos di e sospechosonan. 
Algo mas lat Polis a detené e di tres (3) sospechoso den 
un cas den construccion caminda el a bay sconde. 

Ta trata di e hómbernan sospechoso: 1. E.J. La C. di 
24 aña di edad; 2. R.J.L.C. di 24 aña di edad y 3. 
C.J.A.C. di 23 aña di edad. Tur tres nacé na Venezu- 
ela. 

Ambulance a transportá e sospechoso cu e herida di bala 
pa poli di SEHOS caminda despues di tratamento a 
transporté pa Departamento di Rechérchei. 

Polis a confiscá e Toyota Vitz y den e auto Polis a haña 
y confiscá dos tas di hende muhe probablemente proce- 
dente di e ladronisia cu violencia. 

A presentá e sospechosonan dilanti di un Fiscal auxiliar 
kende a ordená nan encarcelacion pa mas investigacion. 

Premier Rutte lo tene diskurso na eksposishon kurasoleño 

WILLEMSTAD. Pa enfatisá ku e relashon entre Korsou 
i Ulanda ta bon atrobe, wél bon.... ta un palabra grandi 
pero e no ta malu. Ta parti di parlamento so kier a mata 
Ulanda resientemente den e konflikto ku tin entre Sint 
Eustatius i Ulanda pero manera ta pasa semper ku ora 
tin bla-bla-bla den parlamento, e bientu fuerte dje di- 
anan aki ta bai ku e palabranan i tur hende a lubida. 
Laga un biahe pa Ulanda subi mesa den parlamento pa 

mira kuantu parlamentario ta bai den KLML. 

En todo kaso, dia 21 di yuni lo tene un evento di re- 
lashon ku invershonista i promé minister Rutte a duna 
palabra ku e ta bin tene un diskurso. 

Pa empresarionan ulandes esaki ta un atrakshon paso- 
bra nan promé minister ta un figura kontroversial pero 
ekstroverti ku no ta pena di bisa su hendenan bérdat 
den nan kara i ku un sonrisa. 




Tin kuater kandidato serio pa bira sosio ku Inselair 


WILLEMSTAD. Tabata realmente nesesario pa haña un 
notisia positivo den e avalancha di notisia i susesonan 
negativo ku a bin ta suta nos pais ultimo simannan. 
Durante su bishita na Ulanda e dianan aki minister Ste- 
ven Martina a konsultá tambe lcu sektor privá manera 
gerensha di Port of Rotterdam i KLM. 

E ruta entre Schiphol i Korsou ta importante pa KLM 
pasobra e probecho finansiero ku nan tin riba un ruta 
largu asina ta atraktivo. E buelo ta lcosta hopi plaka na 
kombustibel, pago dje personal, gastunan di ruta i pér- 
mit di aterisahe pero na final di dia kada buelo ta gana 
plaka. 

Esei ta e ‘yield’ dje ruta i KLM no tin nada di keha riba 
esaki. 

Den kombersashon lcu KLM na Ulanda nan a indilcá lcu 
tin espasio pa fortalesé e koperashon riba e ruta i minis- 
ter Martina a sinti ku KLM ta dispuesto pa bolbe hinka 


Inselair den programa di code-sharing. 

Esei ta nifiká ku e pasahero for di Ulanda por paga pa 
su ticket pa sigi pa otro destinonan manera Aruba i Bo- 
neiru pero tambe pa paisnan den Karibe i Sur Amerika. 
Solamente lcu e situashon mester stabilisá un tiki mas 
na InselAir pasobra e kompania ta drei riba manga di 
kamisa i definitivamente no por usa e avionnan MD80 
mas. Nan tabata froes kaba dia nan a drenta servisio i 
awor nan lo ta mas froes ainda. 

Lolce si Minister Martina a indilcá ta ku gobiernu lcu ta 
praktikamente doño di InselAir, tin kuater kandidato se- 
rio ku ta interesá pa bira sosio lcu Inselair. 

Despues di yuni gobiernu lo sinta papia ku nan riba base 
di eksldusividat. Kiko esei ta nifika eksaktamente e min- 
ister no a bisa. Eksklusivo i papiando ku kuater kandi- 
dato? 

Bonaire 


Wibo de Vries; di trahadó di institushon 
penitensiario pa director, un hubileo di 30 aña 




KRALENDIJK - Wibo de Vries a cuminsá su karera n’e Ser- 
vicio di Institucionnan Hudicial na 1988 den e prisón di 
Bijlmer. Despues el a traha na Noordsingel na Rotterdam, e 
Institucion Penitenciario na Leeuwarden y e prison Norger- 
haven na Veenhuizen pa na aña 2009 muda pa Córsou pa 
duna asistencia na prisón SDKK. 

Na 2013 el a solicitá p’e funcion di director suplente na 
JICN Bonaire y for di e momento ey Wibo a drenta servicio 
local di Rijksdienst Caribisch Nederland. 

For di promé di april 2017 Wibo ta director di JICN. 

Wibo de Vries ta un hómber cu hopi experencia, cu a haña 
su lugar na Bonaire y cu kier sigui traha pa yega na un bon 
prisón pa Hulanda Caribense. E ta empeñá su mes tambe pa 
fortalecé e cadena hudicial den region. 

Accidente riba caminda Rincon cu 2 herido 




Aiirora 




a Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece cristianamente: 



Renatha Fabiola Arnold 

8-11-1963 -tl 6-05-2018 

Na nomber di su: 

Compañero: Efraim Kelly 

Mama: Trinita Arnold-Angela 

Yiunan: Richard (Giorgino) y Jeniree 
Radouska y Harold 
Rendinand 
Randigmier 

Nieto(a)nan: Richynelle, Crismiany, Aysheliane, 
Haydilaine, Jayrold, Nathan 

Rumannan: Altagracia (Gracia) y esposo Jacobo 
Henky esposa Lucia 
Magalie 

Manera ruman: Rogelio (Roque) Angela y famia 

Tanta/Madrina: FabiaWester 

Sobrino(a)nan: Jamira y esposo Leonardo y yiunan, 
Jagiaro y Rebecca na Corsow, Angelo, Angela y 
yiunan, Elise 

Su BFF: Hetty Hertz 

Bon amigo(a)nan mucho pa menciona 

Tur su primo(a)nan na Aruba, Curacao, Hulanda, 
Alemania y Surnam 
Comer y compernan 

Demas famia y conocirnan: Arnold, Angela, Petrus, 
Wester, Kelly, Filiciana, Van Stralen, Lacle, Riley, 
Matos, Garcia, Jansen, Monsanto, Van Dieren, Kock, 
Hardoar, Graham, Muyden, Liesdek, Siem A Joe, 
Koolman, Sneek 

Coleganan di Benjamin Security, tur su 
amigo(a)nan di Softball, Domino, Bowling y 
Volleyball 

Lo tin un box disponibel pa un donación na 
Wilhelmina Kankerfonds, 

Acto di condolencia y despedida ta tuma lugar 
diaranson 23 di mei 2018 na Aurora Funeral Home 
di 9'or pa 11 'or di mainta, despues cremación lo 
tuma lugar. 

Si den nos tristeza nos por a lubida algun nomber 
of famia nos ta pidi nos disculpa. 

No ta ricibi bishita di condolencia na cas. 






Ainrbfa 




Çtfuttcrd 


/. Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece cristianamente: 



Alberto Peña 

Mihor conoci como"Beto" 
Exempleadodi LAGO 
*07-08-1937 - 16-05-2018 

Acto d entiero lo wordo anuncia despues 



RINCON - Ayera madruga taba- 

tin un accidente riba caminda pa 

Rincon cu 2 herido 

Polis, Cuerpo di Bombero y Ambu- 

lance pa bay pa atende cu e acci- 

dente. 

Foto di Live99.com 




Anfáifa v 


a Cumana 76 

fft Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Bou di alanan di Dios mi ta sigur" 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 


Agradecido pa tur locual nos por a comparti cu ne 
y cu profundo tristesa na nos curason pero 
conforme cu boluntad di Dios nos ta anuncia 
fayecimento inesperadamente di: 



Celestina Maria Geerman 

Mihor conoci como "Celly" 

*19-05-1961 -tl 7-05-2018 


Acto di entiero lo wordo anuncia despues 

‘pUH&ud *i¥oMe]& &te**tat<vut 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

Cu morto Bo ta habri porta di bida pa esnan 
cu a kere den Bo.Tuma nos difunto den bo 
brazanan. 

A fayese cristianamente: 



Maria Marina Margarita Ladé 

Cariñosamente yama: "Tita" 

*18 juni 1928 -t17mei2018 

Rumannan: 

Bebé Oduber Laclé 
Sofia Croes Laclé 

Manera yiu 
Gordiana Rozenberg 

Cuña: 

Dididi Laclé Oduber 

Sobrinonan: 

Alvin y familia 
Vilma, Jorgey famia 
Poipy, Marushka y famia 
Boyy Celina 
Mireya, Luis y famia 
Roland 

Shirley y famia 
Zaida, Victor y famia 
Juanita, Ericy famia 
Mario, Judella y famia 
Pierre, Cecilia y famia 
Tamarah, Hubert y famia 
Suitbertha y famia 
Viveca y famia 
Hennita y famia 
Jeanna y famia 
Johnito 

Xiomara y famia 
Amador y Nayibeth 
Joseph, Maria Celina y famia 
Amador, Margarita y famia 
Ricky, Danielle y famia 
Eva Maria, Miguel y famia 
Fred y famia 
Hendrika 

Carlos Albertoy Aleli 

Primanan stima: 

Oncha 

Gladys 

Y demas prima/o-, amiga/o- y bisiñanan cu tambe a 
stimaTita. 

Su ayudante nan cu a stime y a ciude: Keyla, Ada, 
Marie, Alexandra 

Oportunidad pa condolencia: Royal Funeral Home, 
diamars 22 di mei 2018 di 7'or pa 9'or di anochi. 

Acto di despedida ta tuma lugar diaranson 23 di mei 
2018 na Royal Funeral Home di 9'or pa 11 'or di 
mainta, despues acto di cremación lo tuma lugar 
den seno familiar. 

Despues di despedida no ta ricibi bishita di 
condolencia na cas. 

Lo tin un box pa donación na FAVI. 



0 pu*tenai (Jnettuxtofuf. 


Cumana #44 
E: royalfuneralhome@hotmail.com 


Tel: 586-4444 / 733-2906 
/ 593-0857 / 731-5847 


GRADICIMENTO YINVITACION 

Famia kier a gradici tur esnan cu di un of otro 
forma a mustra atencion durante hospitalisacion, 
fayecimento y entiero di nos defunto stima: 



Sr. Gabriel Armando Dania 

Mihor conoci como // Mando"of // Danchi" 

Un danki di curason na tur esunnan cu tawata cu 
nos den e momentonan dificil y cu a compaña nos 
na ora di entierro. Boso muestra di atencion y 
presensia tawata un gran Consuelo pa nos. 

Un danki special na e team di ambulance, 
Intensive Care, dialyse y dokternan Jonkhoff, 
Choudhry, Garcia, Vissher y Royal Funeral Home. 
Pader Andry pa su bunita palabranan di consuelo. 
Sr. Osling Toppenberg, su coleganan di AGS y 
amigonan di Aruba Airport Authority. 

Alavez nos ta invita boso pa 3 Santo sacrificio na 
Misa Inmaculada Concepcion na Santa Cruz. 
Diamars 22 di mei 2018 pa 7or di anochi. 

Diahuebs 24 di mei 2018 pa 7or di anochi. 
Diasabra 26 di mei 2018 pa 7or di anochi. 

Diasabra 26 di mei 2018, despues di santo 
sacrificio na Misa lo tin un rosario na cas. Urataca 
1A. 

Masha danki di antemano pa boso presencia. 
Famia Dania. 









a Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Manera un angelbo a bibaariba e mundo aki y 
manera un angelbotaserca Papa Dios awor. 


Neneh Cherry Fradl 

30-5-1992*- 20-5-2018 


Mama 

Tata 

Rumannan 

Oma stima 
Opa 

Tanta stima 
Prima stima 
Omo 

Amiga di cas 


JeanineTromp 
Schtolser P. Fradl 
Brandon Fradl 
ThandyFradl& Myron Kelly 
Miriam Everon 
FabianTromp 

MaribelleTromp& Robert Wever 
SelineTromp 
Jeffrey Fradl 
NathalieBorrebach 


Y demasfamiata invita pa un santo sacrificio di 
misa na misa di Fatima, Dakotadia23 di mei2018 di 
9or pa 1 lor di mainta. 

Despues di misa no taricibibishita na cas. 


pcutenot PYt. 


Cumana #44 
E: royalfuneralhome@hotmail.com 



(Jnematouf 


Tel 586-4444 / 733-2906 
/593-0857/731-5847 


GRADICIMENTO/INVITASHON 

Pa medio di esaki su yuinan y demas famia kier a 
gradici tur esnan cu a mustra nan atenshon y cu a 
duna nos sosten durante hospitalisashon, 
fayecimento y despedida di nos defunto stima: 



Sra. Vda. Veneranda 
Kock Franken 

"Mama, Abela, Cecilia" 

Boso mensahe-, palabranan y atenshon tabata un 
gran consuelo pa nos.Un danki di curason ta bai na 
e personal di ICU, di piso 2 di HOH y na dr. C. 

Lacley dr.R. Kock pa nan bon cuido y ayudo te na 
final.Tambe noskier a gradici Pastoor Daniel Szpila 
pa su bunita mensahe, e koor di sra. Anna y tur 
esnan cu a yuda duna nos Mama unbunita 
respons. Un dankispecial naThe PalmTours 
panancoperashonpa transportashon di famia y 
amistad gratuitamente. Por ultimo nos kier 
agradici Aurora Funeral Home pa nan bon 
servicio.Alavez nos ta invita tur famia, amigo y 
conocir pa compaña nos na 3 SantoSacrificio di 
misa cu lo tuma lugar na Misa Fatima na Dakota: 
Diahuebs 24 di Mei pa 8'or di mainta, Diabierna 25 
di Mei pa 7'or di anochi y Diasabra 26 di Mei pa 
7'or di anochi. 

Boso presencia lo ta altamente aprecia. 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A fayece: 



Ruben Richard Webb 

*22-12-1972 - +21 -05-2018 

Acto di condolencia y despedida lo wordo anuncia 
despues. 

Intemacional 


Nada di bishita di kortesia. 

Steven Martina a haña trato sumamente cordial na Hulanda 



DEN HAAG - Di acuerdo cu infor- 
menan for di Hulanda riba e bishita 
di Miniser Steven Martina n’e pais e 
dianan alci, e relacion entre mandatari- 
onan Hulandes y di Corsou a drecha 
asina tanto cu awendia ora un Minis- 
ter di Córsou bishita Hulanda, no ta 
ricibié simplemente pa cortesia. 

E manera cu nan a trata Minister Ste- 
ven Martina tabata masha cordial na 
lugar di ta seco y obbligatorio. Den 
pasiyonan politico y diplomatico na 
Hulanda ta reina e impresion cu parce 
cu Gabinete Rhuggenaath a logra recu- 
perá e confiansa y cordialidad di antes 
entre politica di Den Haag cu esun di 
Córsou riba tereno di socio. 

Despues di 10-10-10 e relacion en- 
tre Hulanda y Córsou cuminsando cu 
Gabinete Schotte tabata mas friu cu 
Polo Norte y no tabatin masha cambio 
den e siguiente gabinetenan. Minister 
Steven Martina a ripará esaki e siman 
aki durante su bishita di trabou na 
Hulanda. Caminda antes tabata ricibi 
e Ministernan di Córsou obligatoria- 
mente y pa cortesia, por papia di un 
gran cordialidad. 

Y loke ta importante ta cu e boluntad pa 
traha hunto tey. Steven Martina a nota 
esaki serca Secretario di Estado Ray- 
mond Knops y Ministernan di Interior 
Stef Blok y Sigrid Kaag di Comersio 
Exterior. Nan a explotá e posibilidad- 
nan di practicá diplomacia economico 
ya ora e Ministernan Hulandes ta den 
eksterior, nan ta representá Córsou y 
henter Reino. 

No solamente Ulanda. 

Nan ta trahando un mapa i lista di 



....no mas automatismo den e saludo y contacto cu manda- 
tarionan Hulandes sino mas cordialidad manea Minister 
Steven Martina a experensia na Minister Sigrid Kaag. 


paisnan i sektornan ekonomiko ku 
ta importante pa Korsou i propagá 
esakinan durante bishitanan komer- 
sial. 

Ya nan a forma delegashonnan 
komersial pa bai Cuba, Santo Do- 
mingo i Colombia i ku tabata eksi- 
toso. 

Embahadanan di reino a apoyá e 
delegashonnan ekselentemente. 


Loke ela nota tambe ta ku den tur 
kombersashon lcu e tabatin ku e 
ministernan na Ulanda nan a toka e 
tema di refineria Isla. 

Esei ta logiko pasobra e notisia di 
beslag riba e reservanan petrolero 
di PDVSA na Kórsou tabata notisia 
grandi na Ulanda i Boneiru lcu ta 
teritorio ulandes den Karibe, no ta 
skapa. 

